Επίδραση της θερμικης επεξεργασιας στην ποιότητα των πρωτεϊνών - ppt κατέβασμα\nΔημοσίευσεSophronia Barlas Τροποποιήθηκε πριν 3 χρόνια\nΠαρουσίαση με θέμα: "Επίδραση της θερμικης επεξεργασιας στην ποιότητα των πρωτεϊνών"— Μεταγράφημα παρουσίασης:\n1 Επίδραση της θερμικης επεξεργασιας στην ποιότητα των πρωτεϊνών\nΗ επιδραση είναι ευγερτική ή επιζήμια αναλογα με την ενταση της θερμοκρασίας, την περιεχόμενη υγρασία, την παρουσία ή το πε-χα του τροφίμου\n2 Ευεργετική επίδραση Οι περισσότερες φυτικές πρωτεΐνες βελτιώνονται από θρεπτική άποψη με τη θέρμανση Κατά την θέρμανση καταστρέφονται οι αναστολείς της τρυψίνης, καθώς και άλλα συστατικά πολλών πρωτεϊνών των σπόρων όπως σίτου, σίκαλης και σε μικρότερη έκταση, του ρυζιού και της βρώμης, τα οποία μειώνουν τη θρεπτική τους αξία.\n3 Η πεπτικότητα και η διαθεσιμότητα των θειούχων αμινοξέων βελτιώνεται επίσης στη σόγια, στα φιστίκια καθως και στο ψωμί, στο οποίο η διαθεσιμότητα της μεθειονίνης, τρυπτοφάνης και θρεονίνης είναι μεγαλύτερη από το αλεύρι. Αυτό οφείλεται κυρίως στη μερική μετουσίωση των πρωτεϊνών ώστε να είναι πιο εύκολη η υδρόλυση αυτών από τα ένζυμα.\n4 Επιζήμια επίδραση Η υπερβολική θέρμανση έχει πολλές φορες ως αποτέλεσμα τη μείωση της γευστικότητας και της διαιτητικής αξίας των πρωτεϊνών. Η οξείδωση των αμινοξέων, η αλλαγή μερικών δεσμών μεταξύ των αμινοξέων, ώστε να μειώνεται αισθητά η πεπτικότητα τους και ο σχηματισμός νέων δεσμών που δυσχεραίνουν την υδρόλυση των πρωτεϊνών από τα ένζυμα της πέψης.\n5 Η χρηση αλκάλεων κατά την επεξεργασία των τροφίμων σε συνδυασμό με τη θέρμανση προκαλεί πολλές δυσμενείς επιδράσεις στην ποιοτητα των πρωτεινών. Χρησιμοποιούνται για την σταθεροποίηση πρωτεϊνών και καταστροφή τοξινών. Κατά την επεξεργασία των πρωτείνων με αλκάλεα, πολλά αμινοξέα όπως κυστίνη, αργινίνη και πιθανόν σερίνη, μετατρέπονται σε νέα αμινοξέα. Οι κύριες ενώσεις που σχηματίζονται είναι η λυσινο-αλανόνη και η λανθιονίνη.\n6 Η λυσινο-αλανίνη παρουσιάζει μεγάλο πρόβλημα τοξικότητας.\nΣε καθαρή κατάσταση βρεθηκε ότι προκαλεί βλαβη στους νεφρούς των πειραματόζωων, Δεν δημιουργεί πρόβλημα όταν αποτελεί τμήμα πρωτεϊνικού μορίου. Έχει βρεθεί σε πολλά τρόφιμα μετα την θερμική τους κατεργασία, χωρίς να δημιουργεί πρόβλημα τοξικότητας, όπως στο τηγανισμένο λευκό του αυγού, στο συμπυκνωμένο γάλα και σε διάφορες παιδικές τροφές.\n7 Η μεταβολή του χρώματος των κονσερβοποιημέων με υψηλή περιεκτικότητα σε πρωτεΐνες (επιζήμια επίδραση της θερμικής κατεργασίας, η οποία υποβαθμίζει την ποιότητα τους.) Το μελανό χρώμα, που συνήθως εμφανίζεται σε κονσερβοποιημένα τρόφιμα. Οφείλεται σε θειούχο σίδηρο που σχηματίζεται από το θείο των θειούχων αμινοξέων κυστίνη και μεθειονίνη (μετουσίωση λογω θερμανσης) και το σίδηρο που προέρχεται από το υλικό συσκευασίας\n8 Παράγοντες που συμβάλουν στην ανάπτυξη του μελανού αυτού χρωματισμού είναι το ίδιο το δοχείο συσκευασίας, ανάλογα με το αν παρουσιάζει πλήρη καλυψη κασσιτερου.\n9 Επίδραση της Κατάψυξης στην θρεπτική αξία\nΕπίδραση της Κατάψυξης στην θρεπτική αξία Κρέας Η συντήρηση του κρέατος με κατάψυξη γίνεται σε θερμοκρασίες -10 και -30 C. Γενικα η διατήρηση του κρέατος με κατάψυξη προκαλεί διάρρηξη των ιστών καταστρέφοντας τις μεμβράνες των κυττάρων. Όταν το κρέας συντηρείται υπό κατάψυξη σε θερμοκρασία -10 C δημιουργούνται κρύσταλλοι πάγου, οι οποίοι αυξάνουν τη συγκέντρωση των αλάτων στην υδατική φάση. Αποτέλεσμα της συγκέντρωσης των αλάτων είναι η μετουσίωση των πρωτεϊνών.\n10 Επιπλέον με την κατάψυξη προκαλείται διάρρηξη των δεσμών πρωτεϊνών-νερού με αποτέλεσμα να μειώνεται η ποσότητα του συγκρατούμενου νερού, να καταστρέφονται οι δομικές ιδιότητες των τροφίμων και να μειώνεται η θρεπτική τους αξία. Γενικά όσο μεγαλύτερη η διάρκεια της κατάψυξης, τόσο μεγαλύτερη η έκταση της μετουσίωσης των πρωτεϊνών. Όσο χαμηλότερη η θερμοκρασία συντήρησης του κρέατος υπό κατάψυξη, τόσο μικρότερη η έκταση της μετουσίωσης των πρωτεϊνών, μεγαλύτερη η δυνατότητα εκχύλισης τους και μεγαλύτερη η ικανότητα νερού κατά την απόψυξη\n11 Η απόψυξη του κρέατος επηρεάζει σημαντικά τη θρεπτική αξία του.\nΚατά την απόψυξη με βύθιση σε νερό παρατηρείται απώλεια ουσιών από τα επιφανειακά στρώματα του κρέατος και κίνδυνος μικροβιακής επιμόλυνσης. Κατά την απόψυξη σε αέρα, η ανάπτυξη των μικροοργανισμών είναι τόσο μεγαλύτερη, όσο υψηλότερη είναι η θερμοκρασία και η σχετική υγρασία και χαμηλότερη η ταχύτητα κίνησης του αέρα.\n12 Β) ευνοείται η ανάπτυξη μικροοργανισμών (υγρη επιφάνεια).\nΓενικά κατά την απόψυξη του κρέατος εξέρχεται οπός ο οποίος είναι ανεπιθύμητος, διότι Α) μειώνεται η θρεπτική αξία του κρέατος (χάνονται πρωτείνες, βιταμίνες, άλατα) Β) ευνοείται η ανάπτυξη μικροοργανισμών (υγρη επιφάνεια). Η ποσότητα του εξερχόμενου οπού εξαρτάται από τη μέθοδο κατάψυξης, από τη θερμοκρασία και διάρκεια συντήρησης του κρέατος με κατάψυξη και από τον τρόπο απόψυξης.\n13 Πλεονεκτήματα και μειονεκτήματα της ακτινοβόλησης τροφίμων (ιονίζουσα ακτινοβολια)\nΠλεονεκτήματα. 1) έχουμε μικρή ή ελάχιστη θέρμανση των τροφίμων και επομένως αμελητέα αλλαγή στα οργανοληπτικά χαρακτηριστικά τους. 2) μπορούν να ακτινοβοληθούν ήδη συσκευασμένα και επεξεργασμένα τρόφιμα. 3) μπορούν να συντηρηθούν νωπά τρόφιμα για μεγαλο χρονικό διάστημα χωρίς χημικά πρόσθετα. 4)συγκρίσιμες απώλειες στη θρεπτική αξία των τροφίμων με άλλες μεθόδους συντήρησης.\n14 Μειονεκτήματα 1) το καταναλωτικό κοινό εχει αρνητική άποψη.\n2) υψηλό κόστος εγκαταστασης 3) καταστρέφονται τα παθογόνα βακτήρια και όχι οι τοξίνες τους. 4) πιθανή δημιουργία μικροοργανισμών ανθεκτικών στην ακτινοβολία\n15 Επίδραση της ακτινοβόλησης στις βιταμίνες\nΈχει αποδειχθεί με σχετικές έρευνες ότι δεν υπάρχει καμία απώλεια ριβοφλαβίνης στις χοιρινές μπριζόλες και το στήθος κοτόπουλου. Μερικά δείγματα παρουσίασαν και αυξημένη κατά 25% συγκέντρωση ριβοφλαβίνης. Καμία απώλεια βιταμινών Β12, νιασίνη σε φιλέτα βακαλάων. Ακτινοβόληση των γαρίδων προκάλεσε απώλεια ριβοφλαβίνης κατά 15%\n16 Επίδραση της ασηπτική επεξεργασίας\nΑσηπτική επεξεργασία ή ασηπτικη συσκευασία ή ασηπτική πλήρωση ή UHT. Παράταση της διάρκειας ζωής για τουλάχιστον 6 μήνες χωρίς να απαιτείται ψύξη. Αποστείρωση μιας μεγάλης ποικιλίας ρευστών τροφίμων (γάλα, χυμών φρούτων, κρέας, γιαουρτιού, οίνου)\n17 Για μια συγκεκριμένη αύξηση της θερμοκρασίας, ο ρυθμός της θανατωσης των μικροοργανισμών και πολλών ενζύμων αυξάνει ταχύτερα από τον ρυθμό καταστροφής των θρεπτικών και των οργανοληπτικών συστατικών και γιάυτό τον λόγο η ποιότητα του τροφίμου διατηρείται σε μεγαλύτερο βαθμό σε υψηλότερες θερμοκρασίες επεξεργασίας.\n18 Θρεπτική αξία των προϊόντων ασηπτικής επεξεργασίας\nΈχουμε απώλειες αμινοξέων κατά 10-20%. Η απώλεια λυσίνης (όχι πάνω από 25%) εξαρταται από την ένταση της θερμανσης Απώλεια τρυπτοφάνης, και σε μικροτερο βαθμό μεθειονίνη.\n19 Απώλειες βιταμινών Θειαμίνη μικρή απώλεια Παντοθενικό μικρή απώλεια\nΜικρές απώλειες σε Πυριδοξίνη, ριβοφλαβίνη, βιοτίνη, Αμελητέες απωλειες στο γάλα. Λίπη, μεταλλλικα στοιχεία, υδατανθρακες,\n20 Συμπλήρωση της θρεπτικής αξίας\nΗ συμπλήρωση είναι μια τεχνική που αναφέρεται στην προσθήκη ενός ή περισσότερων θρεπτικών στοιχείων σε ένα τρόφιμο (supplementation). Ίσως η πρώτη φορά που χρησιμοποιήθηκε ο εμπλουτισμός ήταν το 1833 στην Νότιο Αμερική και αφορούσε την προσθήκη ιβδίου στο επιτραπέζιο αλάτι για την καταπολέμηση της διογκώσεως του θυρεοειδούς. Αργότερα σε διάφορα τρόφιμα έγινε προσθήκη βιταμινών Α και D. κατά την διάρκεια του δευτέρου παγκοσμίου πολέμου χρησιμοποιήθηκαν βιταμίνες και σίδηρος.\n21 Όταν η προσθήκη έχει σαν σκοπό τη συμπλήρωση των θρεπτικών στοιχείων που χάνονται κατά τη διαδικασία της παραγωγής ονομάζεται «αποκατάσταση» Όταν προστίθενται μερικά στοιχεία σε επίπεδο μεγαλύτερο από ότι περιείχε το τρόφιμο πριν από την επεξεργασία η προσθήκη ονομάζεται «ενίσχυση» όταν προστίθενται θρεπτικά στοιχεία έτσι ώστε το τελικό προϊόν να ανταποκρίνονται σε συγκεκριμένες προδιαγραφές, ονομάζεται «εμπλουτισμός». Σήμερα ένας μεγάλος αριθμός τροφίμων συμπληρώνεται, ως προς τη θρεπτική αξία, με την προσθήκη ενός ή περισσοτέρων θρεπτικών στοιχείων.\n22 ΔΙΑΤΡΟΦΙΚΑ ΠΡΟΣΘΕΤΑ Βιταμίνες, μεταλλικά στοιχεία, αμινοξέα, φυτικές ίνες βιταμίνες. Ασκορβικό, Β1, β2, β6, β12, φολικό οξύ, Α,Ε, D, E, K Μέταλλα. Σίδηρος, χαλκός, ψευδάργυρος με μορφή συμπλόκων. Αμινοξέα σε μορφή L. Λυσίνη στα προιόντα σιτηρών για ενίσχυση της βιολογικης αξίας των πρωτεϊνών των σιτηρών. Πρωτεΐνη σόγιας\n23 Προσθήκη Φυτικών ινών Για διατροφική αξία και λειτουργικές ιδιότητες.\nΛίγες θερμίδες. Υπο μορφή κυτταρίνης, πηκτίνης, παράγωγα αμύλου. Ενίσχυση δομής των τροφίμων.\n24 Βιολογική διαθεσιμότητα αλάτων\nΌλα τα τρόφιμα περιέχουν νερό και τα περισσότερα θρεπτικά στοιχεία . Η διαθεσιμότητα των μεταλλικών στοιχείων εξαρτάται σε μεγάλο βαθμό από τη διαλυτότητα τους στο νερό. Οι μορφές που απαντούν τα στοιχεία στα τρόφιμα ποικίλουν εξαρτώμενες από τις χημικές ιδιότητες του κάθε στοιχείου. Τα στοιχεία αυτά είναι διαλυτά στο νερό. Έτσι απαντούν στα υδατικά συστήματα κυρίως ως ελεύθερα ιόντα. Αντίθετα άλλα μέταλλα είναι παρόντα ως σύμπλοκα, χηλικές ενώσεις ή ανιόντα.\n25 Η διαλυτότητα των μεταλλικών συμπλόκων και χηλικών ενώσεων διαφέρει πολύ από αυτή των ανόργανων αλάτων. Π.χ. η περιορισμένη βιολογική διαθεσιμότητα του ασβεστίου στο σπανάκι οφείλεται στην υψηλή συγκέντρωση οξαλικών ιόντων. Η συγκέντρωση του ασβεστίου στο τρόφιμο επηρεάζει σημαντικά την απορρόφηση του, Π.χ. η απορρόφηση του ασβεστίου από το γάλα είναι χαμηλότερη από αυτήν άλλων τροφίμων, όχι λόγω της δέσμευσης του σε μη διαθέσιμη μορφή αλλά διότι βρίσκεται σε υψηλές συγκεντρώσεις.\n26 Παράγοντες που επηρεάζουν τη βιολογική διαθεσιμότητα των μετάλλων στα τρόφιμα\n1)χημική μορφή των μετάλλων στα τρόφιμα Αδιάλυτες μορφές δεν μπορούν να απορροφηθούν. 2)Προσδέματα Προσδέματα, τα οποία σχηματίζουν διαλυτές χηλικές ενώσεις με μέταλλα, μπορούν να ενισχύσουν την απορρόφηση μετάλλων από μερικά τρόφιμα (π.χ. το ΕDTA ενισχύει την απορρόφηση του σιδήρου). Μεγάλου μοριακού βάρους προσδέματα, τα οποία δεν αφομοιώνονται εύκολα από τον οργανισμό, μπορούν να μειώσουν την απορρόφηση (π.χ. φυτικές ίνες, μερικές πρωτεΐνες)\n27 3) Αλληλοεπιδράσεις μεταξύ μετάλλων.\nΥψηλή συγκέντρωση ενός μετάλλου στο τρόφιμο μπορεί να εμποδίσει την απορρόφηση άλλου μετάλλου (π.χ. ασβέστιο εμποδίζει την απορρόφηση του σιδήρου, ο σίδηρος του ψευδαργύρου και ο μόλυβδος του σιδήρου) 4) Οξειδοναγωγική ικανότητα μερικών συσταικών των τροφίμων. Αναγωγικές ουσίες (π.χ. ασκορβικό οξύ) ενισχύουν την απορρόφηση του σιδήρου αλλά έχουν μικρή επίδραση στην απορρόφηση των άλλων μεταλλικών στοιχείων. Οξειδωτικές ουσίες εμποδίζουν την απορρόφηση του σιδήρου.\nΚατέβασμα ppt "Επίδραση της θερμικης επεξεργασιας στην ποιότητα των πρωτεϊνών"\nΑπώλεια θρεπτικών συστατικών κατά την επεξεργασία


«Θα γίνει σεισμός με τις ηχογραφημένες συνομιλίες»\nΣτο Metropolis 95.5 και την εκπομπή «Στη Σέντρα» φιλοξενήθηκε ο δημοσιογράφος Πάρης Κιουρτζίδης και αναφέρθηκε στην ανοικτή δικαστική υπόθεση του Noor 1, ενώ σχολίασε και την ανακοίνωση της ΠΑΕ Ολυμπιακός, η οποία χαρακτηρίζει «Ρώσο» τον Ιβάν Σαββίδη.\nΓια την ανακοίνωση του Ολυμπιακού: «Ο πρωθυπουργός, οι αρχηγοί των κομμάτων, αυτοί που ψήφισαν υπέρ του δικαιώματος ψήφου των Ελλήνων της διασποράς, οφείλουν να καταδικάσουν την ανακοίνωση του Ολυμπιακού και μετά να δουν αν κάνει σωστά τη δουλειά της η δικαιοσύνη. Η δικαιοσύνη πρέπει να παρέμβει. Δεν είναι μόνο ρατσιστικό, αλλά και εθνικό το θέμα.\nΓια τις ηχογραφημένες συνομιλίες στην υπόθεση Noor 1: «Στις ηχογραφημένες συνομιλίες με αφορμή το Noor 1 καταγράφονται και άλλα πράγματα τα οποία είναι πολλαπλά αδικήματα. Θα γίνει σεισμός με τις ηχογραφημένες συνομιλίες. Σε ό,τι αφορά το θέμα των στημένων αγώνων, πώς γίνεται άνθρωπος που δηλώνει δικηγόρος υπόδικου επιχειρηματία να είναι και μάρτυρας κατηγορίας; Ζούμε την εποχή της υποκρισίας στο μέγιστο βαθμό, της ψευτιάς. Δεν υπάρχει δικαιοσύνη, πολιτική βούληση. Έτσι θα γίνει Πρωτάθλημα;».\nΑκούστε όσα είπε ο Πάρης Κιουρτζίδης στο Metropolis 95.5 και την εκπομπή «Στη Σέντρα»:\n«Ας παίξουν μαζί Ακπομ - Σφιντέρσκι, τα ίδια λέγαμε για τον Λάμπρου»\nΒελόπουλος για Ολυμπιακό: «Έπρεπε ήδη ο εισαγγελέας να ασκήσει δίωξη»\nΠΑΟΚ Super League 1 Ολυμπιακός Ιβάν Σαββίδης\nΑστυνομία Ξάνθης: «Να γίνει το ματς με τον ΠΑΟΚ στις 2 Μαρτίου»\nΑπίστευτο: Οπαδός της Σανταντέρ έσπασε ταξί VIDEOS


22-07-2020 • 12:30μμ\nΗ Μαρέβα βλέπει Μόνικα και η Μόνικα φοράει… Μαρέβα!\nΜπορεί η Μαρέβα Μητσοτάκη να αποχώρησε από το brand Zeus+Dione που είχε ιδρύσει με τη συνεργάτιδα της Δήμητρα Κολοτούρα, αλλά αυτό δεν σημαίνει ότι το ξέχασε κιόλας.\nΈτσι το βράδυ της Δευτέρας, βρέθηκε να παρακολουθεί μια «ιέρεια του δικού της brand», την τραγουδίστρια Μόνικα, που παρουσίασε στο Ηρώδειο το νέο της ελληνόφωνο άλμπουμ, φορώντας Zeus+Dione! Τα ρούχα της Μόνικας και για τις δύο αυτές συναυλιακές βραδιές σχεδιάστηκαν αποκλειστικά για εκείνη από τη συγκεκριμένη εταιρεία, που δημιούργησε η σύζυγος Μητσοτάκη.\nΗ νεαρή καλλιτέχνιδα λατρεύει να ντύνεται με Zeus+Dione. Για να μην πούμε ότι φορά μόνον αυτά. Μάλιστα προσφάτως φωτογραφήθηκε για γνωστό περιοδικό στις Σπέτσες, φορώντας… Μαρέβα Μητσοτάκη, σε στιλ αρχαιοελληνικό.\nΣτα καλοκαιρινά της look, λοιπόν σε αυτή τη φωτογράφιση, ξεχώρισαν οι ιδιαίτερες δημιουργίες Zeus+Dione, που τόσο η Μόνικα όσο και το μαγικό νησί των Σπετσών ανέδειξαν με τον πιο εντυπωσιακό τρόπο.\nΣτις δύο συναυλίες που έδωσε η Μόνικα, παρουσία της Μαρέβας αλλά και της Δήμητρας Κολοτούρα, το θέμα ήταν τα χρώματα ενός όμορφου ελληνικού κήπου, μέσα στον οποίον άνθισε η τραγουδίστρια.\nΚι ενώ μιλούσε για… κήπους, στο εντυπωσιακό ομολογουμένως look της Μόνικας, κυριάρχησε το καθαρό μπλε της θάλασσας.\nΠάρτε μια μικρή γεύση από την εντυπωσιακή, πραγματικά, εμφάνιση της Μόνικας στο Ηρώδειο:


6 Εντυπωσιακοί boho καθρέφτες τοίχου | exypnes-idees.gr\nΑρχική Διακόσμηση 6 Εντυπωσιακοί boho καθρέφτες τοίχου\n6 Εντυπωσιακοί boho καθρέφτες τοίχου\nΈνα χαρακτηριστικό του boho στυλ είναι πως μπορεί να ενσωματωθεί και να ταιριάξει σε πολλές άλλες αισθητικές. Έτσι, ακόμα και αν δεν είναι ο χώρος σου κατεξοχήν boho, με ένα ή δύο διακοσμητικά τοίχου όπως για παράδειγμα έναν καθρέφτη θα φέρεις αμέσως μια ωραία αύρα στο decor.\nΣου προτείνουμε να εξερευνήσεις το spitishop.gr για να πάρεις πολλές ιδέες όσον αφορά τη διακόσμηση εσωτερικού χώρου. Παρακάτω θα βρεις τους 6 αγαπημένους καθρέφτες που βρήκαμε στο site του spitishop σε boho-έθνικ στυλ!\nBoho διακοσμητικοί καθρέφτες τοίχου\n1. Ξύλινος στρογγυλός καθρέφτης λουλούδι\nΟι στρογγυλοί καθρέφτες με ξύλινο ή ψάθινο πλαίσιο είναι ίσως η νούμερο 1 επιλογή για boho καθρέφτη. Ο συγκεκριμένος είναι ιδανικός για τοποθέτηση στο υπνοδωμάτιο, το χωλ, το γραφείο, ή σε όποιον άλλο χώρο σου είναι απαραίτητος. Το πλαίσιο είναι κατασκευασμένο από ξύλο mdf και ιτιάς σε φυσική απόχρωση!\n2. Επιτοίχιοι καθρέφτες με 3 κομμάτια\nΟι επιτίχιοι καθρέφτες με πολλαπλά τεμάχια είναι υπέροχη λύση για μακρόσθενα κομμάτια τοίχου που θες να γεμίσεις. Για παράδειγμα, μπορείς να τοποθετήσεις έναν τέτοιο καθρέφτη ανάμεσα από μπαλκονόπορτες, πάνω από τον καναπέ, στο χωλ ή πάνω από τον μπουφέ.\n3. Boho καθρέφτης από rattan\nΟ καθρέπτης αυτός είναι κατασκευασμένος από φυσικό Rattan σε φυσική απόχρωση. Ταιριάζει σε κάθε χώρο και διακόσμηση προσδίδοντας την επιθυμητή boem διάθεση!\n4. Στρογγυλός καθρέφτης με μεταλλική διακόσμηση\nΈνα κομμάτι που βρήκαμε πολύ εντυπωσιακό είναι αυτός ο μεταλλικός καθρέφτης λουλούδι. Μπορεί να μπει από το σαλόνι έως το παιδικό δωμάτιο το οποίο αργότερα θα μεταμορφωθεί σε εφηβικό. Η απόχρωση του είναι διακριτική και θα γεμίσει όμορφα οποιοδήποτε κομμάτι τοίχου!\n5. Κρεμαστός boho καθρέφτης με κρόσσια και χάντρες\nΜια αρκετά οικονομική και ευέλικτη επιλογή είναι αυτός ο διακοσμητικός καθρέφτης τοίχου με κρόσσια και χάντρες. Το μικρό του μέγεθος τον καθιστά εύκολο στη τοποθέτηση και την αλλαγή θέσεων ενώ τα γήινα χρώματα και υφές θα προσφέρουν μια χαλαρή ατμόσφαιρα στον χώρο σου!\n6. Ψάθινος καθρέφτης με μαύρες έθνικ λεπτομέρειες\nΌλοι οι παραπάνω καθρέφτες που σου δείξαμε ήταν σε στρογγυλό σχήμα, οπότε θα κλείσουμε προτείνοντας σου έναν εκπληκτικό έθνικ καθρέφτη σε οβάλ μορφή!\nΠροηγούμενο άρθροΠώς να μην παγώσουν οι σωλήνες του σπιτιού σου\nΕπόμενο άρθροΧειμωνιάτικη διακόσμηση στο τραπεζάκι σαλονιού


ΚΑΤΑΝΑΛΩΤΗ,: Πώς να καταναλώνετε λιγότερη βενζίνη στο αυτοκίνητο\nΠώς να καταναλώνετε λιγότερη βενζίνη στο αυτοκίνητο\nΟδηγήστε οικονομικά μέσα στην πόλη ή την εθνική και γλιτώστε βενζίνη και χρήματα! Πολλοί οδηγούν “σπασμοδικά”, χωρίς να γνωρίζουν οτι είναι σε θέση να καταναλώνουν λιγότερα καύσιμα.\nΟι παρακάτω συμβουλές θα σας βοηθήσουν να εξοικονομήσετε αρκετή βενζίνη στο αυτοκίνητο σας, ακόμα και αν οδηγήσετε πιο πολλά χιλιόμετρα.Βάλτε μεγαλύτερη ταχύτητα από την ιδανική!\nΌταν οδηγείτε το αυτοκίνητο σας, χρησιμοποιήστε πιο χαμηλές ταχύτητες από τις “σωστές”. Με άλλα λόγια, αλλάξτε ταχύτητα περίπου στο 70% των στροφών που αποδίδεται η μέγιστη ροπή. Κάτι τέτοιο μπορεί να σας γλιτώσει κατα 45% στην κατανάλωση βενζίνης.Να έχετε πάντα ταχύτητα στο σασμάν,\nόχι νεκράΟι περισσότεροι νομίζουν οτι όταν το αυτοκίνητο κινείται με νεκρά έχει μηδενική κατανάλωση. Λάθος! Δεν έχει μηδενική, αλλά ελάχιστη. Αν, όμως, έχετε πάνω από 1500 στροφές, με ταχύτητα στο σασμάν, αλλά δεν πατάτε το γκάζι, τότε δεν καταναλώνετε καθόλου βενζίνη.\nΜην τρέχετε γιατί θα “κάψετε” βενζίνη\nΌσο το αυτοκίνητο τρέχει πάνω από 40 χλμ , τόσο περισσότερο βενζίνη “καίει”, αφού μεγαλώνει η αντίσταση του αέρα και η μηχανή “πιέζεται” περισσότερο. Αν οδηγείτε με 55 χλμ την ώρα, θα κερδίσετε πάνω από 21% βενζίνη σε σχέση με τα 70 χλμ.\nΜην πατάτε απότομα γκάζι ή φρένο!\nΌσο περισσότερο φρένο ή γκάζι πατάτε, τόσο περισσότερα καύσιμα καταναλώνετε. Καλύτερα να κατεβάζετε ταχύτητες, ώστε να μειώνεται η ταχύτητα του αυτοκινήτου, παρά να πατάτε φρένο. Τέλος, όταν βλέπετε μπροστά λόφο, πατήστε γκάζι πριν την ανηφόρα.\nΚλείστε τα παράθυρα στην εθνική οδό\nΤα ανοιχτά παράθυρα μπορούν να δυσκολέψουν την απόδοση του αυτοκινήτου, με αποτέλεσμα να “κάψει” κατά 10% περισσότερη βενζίνη. Κλείστε τα παράθυρα αλλά και τον κλιματισμό, ο οποίος είναι καλό να βρίσκεται στους 25 C.\nΚρατήστε σε καλή κατάσταση το αυτοκίνητο σας\nΒεβαιωθείτε ότι το αυτοκίνητο σας έχει περάσει από service και έχει λάδια και φουσκωμένα ελαστικά. Ένα καλοδιατηρημένο αυτοκίνητο “καταπονεί” λιγότερο τον κινητήρτα του και δεν “καίει” όση βενζίνη χρειάζονται τα υπόλοιπα.\nΑφαιρέστε το υπερβολικό βάρος!\nΑπομακρύνετε τα άχρηστα αντικείμενα από το πορτ-μπαγκάζ, αφού αποτελούν επιπρόσθετο βάρος για τον κινητήρα του αυτοκινήτου. Ένα ελαφρύ αμάξι κινείται ευκολότερα, με αποτέλεσμα να καταναλώνει λιγότερα καύσιμα.


ΕΘΝΙΚΑ ΘΕΜΑΤΑ-ΕΛΛΑΔΑ: Απειλούν με πόλεμο οι τούρκοι μετά τη συμφωνία Ελλάδας – Αιγύπτου! Ανακοίνωση – φωτιά πριν από λίγο από το τουρκικό υπουργείο εξωτερικών\nΤην οργή της Τουρκίας επισύρει η συμφωνία Ελλάδας – Αιγύπτου για τον καθορισμό ΑΟΖ. Οργή που μάλιστα εκφράζεται σε ανώτερο θεσμικό επίπεδο με ευθεία απειλή πολέμου.\nΗ ανακοίνωση του τουρκικού υπουργείου εξωτερικών που αναρτήθηκε στην ιστοσελίδα του τουρκικού ΥΠΕΞ, μιλά ευθέως για «απάντηση στο μέτωπο και στο τραπέζι». Με τον όρο «μέτωπο» οι Τούρκοι φυσικά εννοούν την απειλή πολέμου την οποία ούτως ή άλλως έχουν στο τραπέζι με το Casus Belli.\nΑποκάλυψη για lockdown: Αν τα κρούσματα φτάσουν σε αυτό τον αριθμό κλείνει η χώρα - Νέο μοντέλο βάζουν στο τραπέζι οι επιστήμονες, προκειμένου να περιοριστεί η διασπορά του ιού Αν δεν ανασχεθεί το δεύτερο κύμα κορονοϊού, ήδη διακεκριμένο...


ANT1 internet world | Εκατοντάδες αφίξεις προσφύγων στα νησιά του Αιγαίου\nΕκατοντάδες αφίξεις προσφύγων στα νησιά του Αιγαίου\nΑνησυχητικές διαστάσεις λαμβάνουν οι αυξημένες προσφυγικές ροές στα νησιά του ανατολικού Αιγαίου. Εκρηκτική η κατάσταση στην Λέσβο.\nΕκρηκτική παραμένει η κατάσταση στα νησιά του ανατολικού Αιγαίου, και ιδιαιτέρως στη Λέσβο, λόγω των προσφυγικών ροών που συνεχίζονται με αμείωτο ρυθμό.\nΣχεδόν 300 πρόσφυγες και μετανάστες έφτασαν την Τρίτη, 12/9, στα νησιά του ανατολικού Αιγαίου.\nΠιο συγκεκριμένα 94 από αυτούς έφτασαν στην Λέσβο, 53 στην Χίο, 127 στη Σάμο, 6 στην Κω και 13 ακόμη σε άλλα νησιά.\nΠερισσότεροι από 6.000 είναι οι εγκλωβισμένοι πρόσφυγες και μετανάστες που παραμένουν στην Λέσβο ενώ στην Σάμο αγγίζουν τους 2.682. ακόμη 1.791 βρίσκονται στην Χίο ενώ στην Κω και την Λέρο παραμένουν 1.501 και 888 αντίστοιχα πρόσφυγες και μετανάστες. Τέλος 193 άτομα βρίσκονται σε άλλα νησιά του ανατολικού Αιγαίου.\nΑνησυχητικές είναι οι διαστάσεις που λαμβάνουν τις τελευταίες ημέρες οι προσφυγικές ροές οι οποίες όπως φαίνεται φτάνουν στην Λέσβο τα περσινά επίπεδα.


Κοροϊδο-ιός παίχτηκε σε βάρος των Ελλήνων !!!\nΑρχική σελίδαΣΚΑΝΔΑΛΑΚοροϊδο-ιός παίχτηκε σε βάρος των Ελλήνων !!!\nΗ συμπαραγωγή ΣΚΑΙ – Microsoft και οι διευκολύνσεις Πεκίνου προς τον εφοπλιστικό στόλο του Ομίλου, φωτίζουν την συμμετοχή του Μητσοτάκη στο σχέδιο του lockdown. Αποκαλύψεις για την συνεργασία της κυβέρνησης με το Πεκίνο, το ίδρυμα...\nΗ συμπαραγωγή ΣΚΑΙ – Microsoft και οι διευκολύνσεις Πεκίνου προς τον εφοπλιστικό στόλο του Ομίλου, φωτίζουν την συμμετοχή του Μητσοτάκη στο σχέδιο του lockdown.\nΑποκαλύψεις για την συνεργασία της κυβέρνησης με το Πεκίνο, το ίδρυμα Γκέιτς και τον ΣΚΑΙ – Τσουβάλια με λεφτά πήραν οι λοιμωξιολόγοι.\nΟι αμερικανικές υπηρεσίες πληροφοριών, όπως και άλλες που καταγράφουν τα παρασκήνια του covid – 19, αναφέρουν μετ’ επιτάσεως, τη βοήθεια των Κινέζων στην ιδιοκτησία του ΣΚΑΙ, προκειμένου να εκσυγχρονίσει το στόλο των εμπορικών σκαφών του. Για την ακρίβεια, έχει συγκεντρωθεί ένα πλήθος στοιχείων για τους Έλληνες εφοπλιστές που πήραν εύκολα και υψηλά δάνεια από τις Κινεζικές αρχές, όπως και σειρά διευκολύνσεων, προκειμένου να ναυπηγήσουν ή να αγοράσουν σκάφη του κινεζικού στόλου. Αυτή την εποχή μάλιστα, κερδίζουν πολλά λεφτά, ενώ ο λαός μας πεθαίνει μεταφέροντας τεράστιες ποσότητες πετρελαίου του Μαδούρο από την Βενεζουέλα.\nΥπενθυμίζουν μάλιστα τη συνέντευξη που έδωσε ο δισεκατομμυριούχος στην εφημερίδα Καθημερινή στην διάρκεια της τρίμηνης φυλάκισης των Ελλήνων. Ηδη, υπάρχει εντολή άνωθεν να δοθούν στην δημοσιότητα διάφορα στοιχεία για τον ρόλο του ΣΚΑΙ, που έφτασε στο σημείο να αφιερώνει 30 λεπτά εναντίον του Προέδρου Τραμπ και να ακολουθεί ως δεύτερη είδηση, λόγω ελλείψεως κρουσμάτων covid-19, το θέμα της βιτριολίστριας.\nΣιγά σιγά συντίθεται όλο το παρασκήνιο του lockdown που έχει να κάνει με τη συνεργασία του Πεκίνου, των ιδρυμάτων Μπιλ Γκέιτς και Σόρος και με το βρόμικο ρόλο του προέδρου του ΠΟΥ κ. Γκεμπρεγιέσους.\nΜιλάμε για πολύ βρόμικα και κερδοσκοπικά σχέδια σε βάρος των συμφερόντων και της υγείας του Ελληνικού λαού. Να θυμίσω ότι ο κος Μητσοτάκης σε ένα από τα πολλά ταξίδια του στο εξωτερικό, ήταν αυτό στο Πεκίνο για την Cosco. Αυτό που προκάλεσε την αντίδραση του Μάικ Πομπέο για την σχέση που πήγε να στήσει ο Αρχάγγελος της Υγείας με την Χαιγουέι, τον κινεζικό κολοσσό τηλεπικοινωνιών. Για το G-5.\nH εκπομπή, η συμπαραγωγή του ΣΚΑΙ με την Microsoft δεν έρχεται τυχαία. Εχει να κάνει με τις σχέσεις του καναλιού με το Πεκίνο και του Πεκίνου με τον Γκέιτς.\n@Γιώργος Τράγκας / crashonline.gr / 15-06-2020\nΘα έρθουν 5.000 κρούσματα αλλά όλα οκ αν πλένετε τα χέρια σας σανοφάγοι.\nΕπίσημα πλέον λέγεται από τους ειδικούς επιστήμονες της Επιτροπής ότι θα μας έρθουν 5.000 κρούσματα αλλά όλα οκ αν πλένουμε τα χέρια μας. Σύμφωνα όσα είπε στο MEGA ο κ. Νίκος Σύψας, μέλος της Επιτροπής για τον κορονοϊό, αυτό είναι το χειρότερο μεν αλλά πιθανό σενάριο για το οποίο προετοιμαζόμαστε. Δεν ανησυχούμε όμως επειδή «θα είναι μεμονωμένα κρούσματα και όχι συρροές σε κάποια περιοχή»\nΚαθοριστική όπως είπε θα είναι η συμπεριφορά των πολιτών, το να αποφεύγεται ο συγχρωτισμός και η ατομική ευθύνη του καθενός. Αυτό που κατανοώ από όλο αυτό εγώ είναι ότι η επιστημονική στρατηγική της χώρας για την αντιμετώπιση της πανδημίας είναι ο Σπύρος Παπαδόπουλος. Πλένουμε τα χέρια μας πολύ σχολαστικά και ότι γίνει έγινε.\nΣε ερώτηση μάλιστα που του έγινε αν πάμε για μια στρατηγική ανοσίας αγέλης, απάντησε ότι «δεν θα ήταν εφικτό να εφαρμόζεται το lockdown επ’ άπειρον». Εντάξει, να το δεχτώ, αλλά κάποιος να μας πει γιατί εφαρμόστηκε τον Μάρτιο. (LOL)\nΜα τον θεό, έτσι ακριβώς είπε και το αναδημοσιεύει το in.gr σήμερα Δευτέρα 15 Ιουνίου. Δηλαδή ακριβώς το αντίθετο από όσα έλεγαν τον Μάρτιο, ότι ο κίνδυνος είναι η διασπορά των κρουσμάτων γιατί είναι δυσκολότερο να ιχνηλατηθούν. Ασε που δεν καταλαβαίνω πως 5000 κρούσματα μπορεί να είναι «μεμονωμένα», στην διαίρεση βγαίνουν 100 ανά νομό. Συρροή από μόνα τους δηλαδή…\nΠόσο μαλάκα σε θεωρούν και πόσο στ’ αλήθεια είσαι.


Απίστευτος Χάαλαντ: 27 γκολ σε 27 αγώνες στο 2020 – LEMESOS IN SPORTS\nΑπίστευτος Χάαλαντ: 27 γκολ σε 27 αγώνες στο 2020\nΟ Έρλινγκ Χάαλαντ εξακολουθεί να καταπλήσσει τον κόσμο του ποδοσφαίρου. Ο Νορβηγός διεθνής επιθετικός της Ντόρτμουντ σημείωσε το πρώτο του διεθνές χατ-τρικ στη νίκη 4-0 επί της Ουγγαρίας, στην έκτη μόλις παρουσία με την εθνική ομάδα της χώρας του. Μάλιστα, έγινε ο πρώτος Νορβηγός που πέτυχε τρία γκολ σε επίσημο διεθνή αγώνα, από τότε που ο Κιέτιλ Ρέκνταλ το κατάφερε στη νίκη επί της Ουγγαρίας σε προκριματικά του Μουντιάλ, τον Οκτώβριο του 1996, σε έναν αγώνα στον οποίο έπαιξε ο… πατέρας του, Άλφι-Ίνγκε Χάαλαντ.\nΘα υπερασπιστεί τον τίτλο του στο ATP Finals ο Τσιτσιπάς\nΛαγός: “Έναν έναν σας στέλνουμε στα σπίτια σας”! (video)\nΒέλγιο όπως… Ελλάδα: Απαγόρευση μετακίνησης οπαδών μετά τα σοκαριστικά επεισόδια…


ΔΗΜΟΣΙΕΥΘΗΚΕ ΣΤΗΝ ΕΦΗΜ. "ΟΛΥΜΠΙΟ ΒΗΜΑ" ΚΑΤΕΡΙΝΗΣ 29/12/2009\nΔεν μπορεί! Θα φταίει το κλίμα!\nΔεν εξηγείται διαφορετικά αφού παρατηρείται το ίδιο φαινόμενο. Κάτι διαφορετικό θα έχει η περιοχή της Μεσογείου. Κάτι οι αγέρηδες, κάτι η θερμοκρασία, κάτι ο ήλιος, κάτι το ένα, κάτι το άλλο, θα συντελούν σε αυτό που λέμε απογαλακτισμός των αντρών. Δηλαδή η αποκόλληση του άντρα από τη μητρική εστία.\nΜια στατιστική έκθεση της Ευρωπαϊκής Ένωσης έδειξε ότι οι άντρες, κάτοικοι των χωρών που βρέχονται από τη Μεσόγειο καθυστερούν να εγκαταλείψουν το πατρικό τους σπίτι. Σε μεγαλύτερη ηλικία από ό,τι στις άλλες χώρες αποφασίζουν να αφήσουν ...ήσυχα τα πάτρια εδάφη. Λέτε να φταίει το κλίμα ή το ...μικροκλίμα;\nΤην πρωτιά την έχουν οι Βούλγαροι, που μας μπερδεύει λίγο γιατί η Μεσόγειος δεν έχει ντε καλά την άμεση επαφή μαζί τους! Αλλά όσο νάναι τα νερά μπερδεύονται μεταξύ τους και λίγο από Μεσόγειο καταφθάνει και εκεί. Όταν πλέον γίνονται 31 χρονών και έξι μηνών αποφασίζουν οι άντρες της Βουλγαρίας να αποκοπούν από το μητρικό γάλα. Ακολουθούν οι Ιταλοί αμέσως μόλις κλείσουν τα 31 τους. Αυτοί και αν δεν είναι βουτηγμένοι στα μαγικά νερά της Μεσογείου! Αμέσως μετά είναι οι Έλληνες και οι Μαλτέζοι που αποφασίζουν στα τριάντα τους να ακολουθήσουν τους υπόλοιπους. Κοντά είναι εξ άλλου! Και από πίσω ακολουθούν οι Ισπανοί και οι Πορτογάλοι που αποχωρίζονται την γονική εστία στα 29 τους χρόνια και τέσσερις μήνες. Σε γενικές γραμμές, όσο πιο ζεστό και μεσογειακό είναι το κλίμα στην ίδια πάνω κάτω ηλικία τρώει ...το μπιμπερό η γάτα!\nΟι Γάλλοι μπορεί να βρέχονται από τη Μεσόγειο αλλά πιάνουν και τη βόρεια περιοχή. Οπότε τα πράγματα αρχίζουν και χαλούν εδώ. Στα 24 τους κουνούν το μαντήλι του αποχαιρετισμού.\nΑκολουθούν την ίδια ηλικία όλες σχεδόν οι βόρειες χώρες με εξαίρεση την Φινλανδία που τρέχει ...στα λιμάνια και στα τρένα σε ηλικία 23 ετών!\nΣτην έρευνα υπάρχει και μια σημείωση που αναφέρει ότι η μέση ηλικία στην οποία οι νέοι φεύγουν από το πατρικό τους σπίτι τείνει να αυξάνεται με την πάροδο του χρόνου, τόσο για τις γυναίκες όσο και για τους άντρες. Και ειδικά οι Έλληνες και οι Ιταλοί μένουν με τους γονείς τους ένα χρόνο περισσότερο σε σχέση με την προηγούμενη δεκαετία.\nΚαιρός να βελτιώσουμε λίγο την ποιότητα ...ντελίβερι!


Δείτε την πρώτη πιτσαρία στον κόσμο! - Newsbomb\nFUN TIME 27/05/2013 13:17\nΔείτε την πρώτη πιτσαρία στον κόσμο!\nΤο 1738 δυο μικροπωλητές έφτιαχναν πίτσα σε σόμπες και τις πουλούσαν στους βιαστικούς περαστικούς!\nΟυρές έκαναν οι πεινασμένοι κάτοικοι της ιταλικής πόλης Almba στο Πιεμόντε για να απολαύσουν ένα τραγανό κομμάτι πίτας με ελαιόλαδο και μυρωδικά. Αυτή ήταν η αρχή. Το 1830 στο ίδιο σημείο άνοιξε τις πύλες της η πρώτη -επίσημα- πιτσαρία στον κόσμο εν ονόματι «Antica Pizzeria Port'Alba», ακριβώς στο κέντρο της πόλης, στην οδό Via Port'Alba 18.\nΤο ιταλικό εστιατόριο σύμφωνα με τα perierga αντικατέστησε τους παραδοσιακούς μικροπωλητές, συνεχίζοντας όμως την παράδοση τόσο στο ψήσιμο στους ξυλόφουρνους όσο και στη συνταγή.\nΣύντομα έγινε ένα σημαντικό σημείο συνάντησης μόνο, όμως, για τους άντρες, ενώ οι περισσότεροι θαμώνες ήταν καλλιτέχνες και φοιτητές, αφού η τιμή της ήταν χαμηλή, ειδικά στην απλή εκδοχή της που περιείχε λάδι και σκόρδο.\nΕπιπλέον η συγκεκριμένη πιτσαρία εφάρμοσε ένα πρωτοποριακό σύστημα πληρωμής, καθώς οι πελάτες μπορούσαν να πληρώσουν την πίτσα τους μέχρι και 8 μέρες μετά την κατανάλωση! Αξίζει να σημειωθεί δε ότι η «Antica Pizzeria Port'Alba» λειτουργεί μέχρι σήμερα και αποτελεί ένα από τα πλέον παραδοσιακά εστιατόρια της πόλης.


[Gazzetta]: Παπασταθόπουλος για Φαν Σχιπ:«Κάποιοι άνθρωποι κάνουν επιλογές για την Εθνική και γι' αυτές κρίνονται»! | multi-news.gr\nHome | ΑΘΛΗΤΙΚΑ | [Gazzetta]: Παπασταθόπουλος για Φαν Σχιπ:«Κάποιοι άνθρωποι κάνουν επιλογές για την Εθνική και γι’ αυτές κρίνονται»!\n[Gazzetta]: Παπασταθόπουλος για Φαν Σχιπ:«Κάποιοι άνθρωποι κάνουν επιλογές για την Εθνική και γι’ αυτές κρίνονται»!\nΠηγή: GAZZETTA 21/09/2020 00:11 ΑΘΛΗΤΙΚΑ\nΟ Φαν Σχιπ… έκοψε από την εθνική ομάδα τον Σιόβα και δύο πρώην αρχηγοί, ο Σωκράτης Παπασταθόπουλος και ο Βασίλης Τοροσίδης πήραν θέση.\nΤόσο ο «Τόρο», όσο και ο Sokratis που ήταν προσκεκλημένοι στην πρεμιέρα της εκπομπής του Mega «Super Μπάλα», όταν κλήθηκαν να σχολιάσουν την απόφαση του Σχιπ για τον αποκλεισμό του Σιόβα τόνισαν πως η εθνική ομάδα είναι πάνω από πρόσωπα και οι πάντες κρίνονται για τις εκάστοτε αποφάσεις που παίρνουν!\nΟ Σωκράτης Παπασταθόπουλος σχολίασε: «Τώρα μου βάζετε δύσκολα. Πιστεύω η Εθνική δεν είναι ο Σωκράτης, ούτε ο Βασίλης, ούτε ο Κώστας, ούτε ο Σιόβας και ούτε κανείς. Η Εθνική είναι πάνω απ’ όλους και όλα. Οι άνθρωποι που βρίσκονται εκεί παίρνουν κάποιες αποφάσεις και αυτές κρίνονται. Το εάν βρίσκομαι ή δεν βρίσκομαι στις επιλογές της Εθνικής είναι κατά ένα μέρος και επιλογή δική μου. Εύχομαι και εγώ ο Βασίλης να πηγαίνει καλά η Εθνική. Ότι έκανα και έλεγα στην Εθνική το έκανα για το καλό της. Ότι έγινε στο παρελθόν δεν το αλλάζω και θα το έκανα ξανά».\nΟ Τοροσίδης είπε από μέρους του: «Είναι σωστό πως πρέπει να σεβόμαστε τις αποφάσεις του τεχνικού επιτελείου. Όλοι φυσικά κρίνονται από τις πράξεις τους. Εγώ το μόνο που πιστεύω είναι πως εάν όντως ο Σιόβας ενημερώθηκε πρέπει να γίνει το ίδιο και με τον Σωκράτη και τον Κώστα. Να μην αιωρείται το τι γίνεται με τον Σωκράτη και τον Κώστα. Θα έπρεπε να το έχουν ξεκαθαρίσει.\n[Gazzetta]: Μαρσέιγ – Λιλ 1-1: Ο Ζερμέν την γλίτωσε από δεύτερη σερί ήττα (vids)\n[Η Ναυτεμπορική]: Πρεμιέρα με νίκες για Χαρίλαο Τρικούπη και Περιστέρι\n[Η Ναυτεμπορική]: Θρίαμβος της Ρεάλ στο clasico\n[Ελεύθερος Τύπος]: Έγραψε ιστορία: Ο Άγιαξ διέλυσε με 13-0 τη Φένλο!\n[Gazzetta]: Μπάγερν Μονάχου: Επικό ποστάρισμα για τον τρομακτικό Ρόμπερτ Λεβαντόφσκι! (vid)\n[Sport-FM]: Έτσι «σκότωσε» τον Άρη το Μεσολόγγι (video)\n[Gazzetta]: Μεσολόγγι – Άρης 73-70: Το buzzer-beater του Γκριν που… ξέρανε τον Άρη! (vid)\n[Gazzetta]: Αταλάντα – Σαμπντόρια 1-3: Σοβαρό διπλό για Ντόρια (vid)\n[Gazzetta]: Παπαθεοδώρου: «Προχωράμε όπως είμαστε, έχουμε καλό ρόστερ»\n[Sport-FM]: Η πρώτη ενδεκάδα του Μπόλονι στον Παναθηναϊκό


Αλέξια: “Δεν πληρώθηκα ποτέ για το 'Τα κορίτσια ξενυχτάνε'” - Tlife.gr\nΑνυπομονώ! Η συναυλία μου αυτή θα είναι μιά ρετροσπεκτίβα του ρεπερτορίου μου, αναδρομή σε όλη μου την μέχρι σήμερα καριέρα. Από τα ποπ χρόνια μου και τα "Κορίτσια ξενυχτάνε", στο "Άσπρο - Μαύρο" της Eurovision, "Τα Κλασσικά" με την Ρένα Βλαχοπούλου, τον δίσκο μου με τον Μίκη Θεοδωράκη, από τους δύο Jazz δίσκους μου, ο ένας με την συμμετοχή του θρυλικού πιανίστα Chick Corea και του μπασίστα John Patitucci, ο άλλος που έφτασε μέχρι τα Grammy, στο χοροθέατρο Οκτάνα "Η κυρία με τις Καμέλιες" σε μουσική του φίλου μου Αριστείδη Μυταρά, το οποίο είναι ένα τρίφωνο χορωδιακό avant garde κομμάτι που θα τραγουδήσω μαζί με την καταπληκτική Μαρίνα Σάττη και το φωνητικό της σύνολο Φωνές. Θα ακούσετε ακόμα αρκετά από τα καινούργια μου τραγούδια από τον τριπλό δίσκό μου Re-bE.\nΜετά το '98 συνειδητά αποστασιοποιήθηκες. Τι ήταν αυτό που σε έκανε να αποχωρήσεις; Είχες κουραστεί από το σύστημα;\nΣπούδασα στην Βοστώνη στο Berklee College of Music, για 5 χρόνια, και μετά μετακόμισα στην Νέα Υόρκη γιαάλλα δύο χρόνια. Μετά ήρθε η 2η συμμετοχή μου στην Eurovision και η αρχή της καριέρας μου στην Ελλάδα. Στο Λος Άντζελες πήγα το 1994 για να ηχογραφήσω μέρος του δίσκου μου "In a Jazz mood" χάρη στον τότε διευθυντή της BMG Μίλτο Καρατζά. με δύο από τους σημαντικότερους μουσικούς του 20ου - 21ου αιώνα, τον πιανίστα/συνθέτη της Jazz μουσικής Chick Corea και τον μπασίστα John Patitucci, στο στούντιο του Chick, The Mad Hatter.Αγάπησα το Λος Άντζελες, ήξερα ότι ήθελα να ζήσω εκεί και το 2009 μετακόμισα μόνιμα. Εκεί έχω ιδρύσει το δικό μου ίδρυμα: The Alexia Vassiliou International Music Foundation το οποίο φέρνει την Μουσική Ακρόαση στα σχολεία και στις κοινότητες. Έχω επίσης την δική μου «Μέθοδο Μουσικής Ακρόασης», το «Re-bE» το οποίο σημαίνει ότι επανερχόμαστε στην αυθεντική μας κατάσταση, που είναι αυτή της χαράς, διά της μουσικής ακρόασης, της έκφρασης και του Αυτοσχεδιασμού. Το «Re-bE» θα μπεί σε νηπιαγωγεία, σε σχολεία, σε γυμνάσια και λύκεια ξεκινώντας από την Κύπρο, αφού έχω ήδη έρθει σε συμφωνία με τον αρμόδιο υπουργείο, ενώ υπάρχουν προτάσεις και για το Λος Άντζελες μέσα στο 2016. Μέσα στο 2017 θα συνεχίσουμε στην Ελλάδα, στις Σκανδιναβικές χώρες και στη Γαλλία.\nΣυχνά, συναντώ κορίτσια και αγόρια τα οποία άκουγαν τα ποπ μου από τότε που ήταν παιδάκια και τώρα μεγάλωσαν και πολλοί από αυτούς έχουν την δική τους οικογένεια. Με συγκινεί το ότι είμαι μέρος των πιο τρυφερών τους αναμνήσεων. Θα σου πώ το εξής: Σε όλα τα μέρη του κόσμου που έχω πάει μέχρι τώρα, από το Παρίσι στο Λος Αντζελες, στο Λονδίνο, στην Κύπρο, θα συναντήσω τουλάχιστον έναν που θα μου πει πως "Τα κορίτσια ξενυχτάνε" ήταν ο πρώτος του δίσκος. Αυτό για μένα είναι πολύ σπουδαίο, είναι διαβατήριο! Αν και δεν με πλήρωσαν ποτέ για αυτό το δισκο! Κι αυτό το λέω για πρώτη φορά. Από την BMG ναι, πήρα χρήματα απο την Polygram όμως ποτέ! Μάλιστα μου έστειλαν πριν απο χρόνια πως τους χρωστάω 13 € !


Λιμενικά Δρώμενα: Συγκλονίζει ο πιλότος που έσωσε τους ναυτικούς έξω από την Άνδρο: Αν καθυστερούσαμε 30 λεπτά θα είχαν όλοι πνιγεί\nΣυγκλονίζει ο πιλότος που έσωσε τους ναυτικούς έξω από την Άνδρο: Αν καθυστερούσαμε 30 λεπτά θα είχαν όλοι πνιγεί\nΤο ελικόπτερο έμεινε ακίνητο 2 ώρες πάνω από το σημείο - Έχω θλάση στο δεξί χέρι από την πίεση στα πηδάλια, αποκάλυψε ο ηρωικός πλωτάρχης\nΣυγκλονίζει η περιγραφή του πλωτάρχη του Πολεμικού Ναυτικού Ανδρέα Πετρόπουλου για την επιχείρηση διάσωσης των εννέα ναυτικών του φορτηγού πλοίου που προσάραξε ανοιχτά της Άνδρου τα ξημερώματα της Παρασκευής.\nΟ κ. Πετρόπουλος μιλώντας στην ΕΡΤ περιέγραψε πώς έδωσε μάχη για δύο ώρες με το ελικόπτερο ακίνητο πάνω από τους ναυτικούς και τη φουρτουνιασμένη θάλασσα να «καταπίνει» το πλοίο Cabrera.\n«Η αγωνία του θανάτου ήταν στα βλέμματά τους και δεν μας επέτρεπε να καθυστερήσουμε άλλο. Το πλοίο βούλιαζε μπροστά μας. Δεν υπήρχε χρόνος να φύγουμε και να γυρίσουμε. Αν καθυστερούσαμε 30 λεπτά, θα ήταν πνιγμένοι» περιγράφει τις σκηνές που έζησε ο πλωτάρχης του ΠΝ.\nΌπως εξήγησε η αρχική αποστολή ήταν «να τους μαζέψουμε λίγους-λίγους» αλλά όπως διαπίστωσε όταν βρέθηκε πάνω από το πλοίο «δεν υπήρεχε περιθώριο να αφήσουμε κανέναν».\nΓια να γίνει αντιληπτό το δύσκολο της επιχείρησης ο κ. Πετρόπουλος είπε ότι το ελικόπτερό του είχε περιθώριο 10-15 μέτρων από τα βράχια.\nΉταν τόσο μεγάλη η ένταση και η προσπάθεια που κατέβαλε, δε, που, όπως αποκάλυψε, από την πίεση στα χειριστήρια έπαθε θλάση στο δεξί του χέρι.\nΤο βίντεο από τη διάσωση είναι δραματικό και αποδεικνύει ότι οι εννέα άντρες σώθηκαν κυριολεκτικά την τελευταία στιγμή, πριν η μανιασμένη θάλασσα «καταπιεί» ολόκληρο το καράβι. Οι εικόνες δείχνουν τα φουρτουνιασμένα κύματα να έχουν σκεπάσει σχεδόν ολόκληρο το πλοίο. Μόνο η γέφυρα παραμένει πάνω από την επιφάνεια, ενώ στο κατάστρωμα έχουν ανέβει οι ναυτικοί φορώντας τα πορτοκαλί σωσίβια και περιμένουν να σωθούν.\n▼ Δεκ 29\nΌταν ο Αποστόλης Παπαπαρίσης έχει ''κέφια''! Βίντε...\n"Ξύπνησαν" μνήμες από τα Ίμια από την προσάραξη το...\nΣυγκλονίζει ο πιλότος που έσωσε τους ναυτικούς έξω...\nΔείτε ποιοι φορολογούμενοι θα πληρώσουν μικρότερου...\nΠΕΑΛΣ: ΠΑΡΕΜΒΑΣΗ ΔΙΚΑΙΩΣΗ ΤΗΣ ΠΕΑΛΣ ΣΤΗΝ ΠΑΡΕΜΒΑΣΗ...\nΝόμος 4446/2016 : Οι αλλαγές σε τέλη και παράβολα ...\nΠαραχώρηση χερσαίας ζώνης του Λιμένα Ηγουμενίτσας ...\nΔελτία τύπου ΛΣ-ΕΛΑΚΤ Νο 1 & 2 (28-12-2016)


Plug RTL - Βικιπαίδεια\nΤο Plug RTL είναι ιδιωτικός τηλεοπτικός σταθμός στο Λουξεμβούργο και στο Βέλγιο, με διεθνή παρουσία και με στόχο τους εφήβους και τους νέους (15-34 ομάδα ηλικίας). Ο σταθμός είναι ιδιαίτερα δημοφιλής στη γαλλόφωνη περιοχή του Βελγίου (Βαλλονία), αλλά και λίγο στη Φλάνδρα του Βελγίου. Αναμεταδίδει προγράμματα κυρίως από δημοφιλούς γαλλικούς σταθμούς, ιδιαίτερα από το Μ6, ριάλιτι σόου και μουσικών αγώνων όπως το Nouvelle Star, το La France a un incroyable talent, το Rising Star, μουσικά βίντεο και κάποια εσωτερικά προγράμματα όπως το Lifestyle με την Αγάθη Λεκαρόν, το Le Mag People και ένα εβδομαδιαίο πρόγραμμα μουσικής. Άλλα αξιοσημείωτα τοπικά προγράμματα περιλαμβάνουν το Un dîner Presque parfait, Criss Angel le magicien gothique κ.λπ. Το κανάλι χρησιμοποιίησε το σύνθημα "Συμπλήρωση Plug" το 2005, "Plug RTL, ένας τρόπος ζωής που ανασύρεται" το 2007, "Εξέφρασε και σύνδεσε την πλευρά σου!" το 2010 και σήμερα το "Το Lifestyle Κανάλι".\n"Συμπλήρωση Plug" (2005)\n"Plug RTL, ένας τρόπος ζωής που ανασύρεται" (2007), "Εξέφρασε και σύνδεσε την πλευρά σου!" (2010)\n"Το Lifestyle Κανάλι" (σήμερα)\nBoulevard Pierre-Frieden, Κίρχμπεργκ, Λουξεμβούργο\nΙστορία και ιδιοκτησίαΕπεξεργασία\nΟ σταθμός ξεκίνησε ως Plug TV, στις 13 Φεβρουαρίου 2004 και μετονομάστηκε σε Plug RTL στις 7 Σεπτεμβρίου 2007. Στις 30 Αυγούστου του 2010 ξεκίνησε και σε HD μετάδοση ως Plug RTL HD.\nΤο Plug RTL διοικείται από την Société Luxembourgeoise RTL Belux Α.Ε. & Cie SECS, και κατέχεται από:\nΤο 65,6% το κατέχει η εταιρεία CLT-UFA SA, θυγατρική κατά 99,7% του Ομίλου RTL\nΤο 33,8% το κατέχει η βελγική εταιρεία Audiopresse Α.Ε.\nΚαι το 0,6% το κατέχει η RTL Βελγίου Α.Ε.\nΟ Φιλίπ Ντελουσίν είναι Διευθύνων Σύμβουλος και ο Εφσέμπιο Λαρρέα, επικεφαλής της μετάδοσης.\nΗ RTL Belux SA & Cie SECS έχει συνάψει συμφωνίες με το RTL Βελγίου για παραγωγή προγραμμάτων για το Plug RTL και δύο άλλους σταθμούς, το RTL-TVI και το Club RTL. Η RTL Belgium SA την κατέχει η CLT-UFA SA (66%) και η Audiopresse ΑΕ (34%).\nΤα κεντρικά γραφεία του Plug RTL βρίσκεται στο κτίριο που χτίστηκε από το ΚΒ2 της CLT-UFA σε 45, στο Boulevard Pierre-Frieden, στο Κίρχμπεργκ του Λουξεμβούργου, που του επιτρέπει να συνεχίσει ως αδειούχος εταιρεία του Λουξεμβούργου και να μεταδίδεται εντός του Λουξεμβούργου. Το RTL Βελγίου από την άλλη πλευρά βρίσκεται στο RTL Βουλή, επί της Λεωφόρου Ζακ Τζεορτζίν (Βρυξέλλες, Βέλγιο).\nΑνακτήθηκε από "https://el.wikipedia.org/w/index.php?title=Plug_RTL&oldid=7277430"\nΤελευταία επεξεργασία στις 31 Οκτωβρίου 2018, στις 03:50


Επιστημονικές εξηγήσεις για το "deja-vu" ~ Tromero News\nΕξήντα πέντε στους εκατό ανθρώπους έχουν βιώσει την εμπειρία της προμνησίας (deja-vu) την αίσθηση δηλαδή ότι έχουν έχει δει ή βιώσει ξανά στο παρελθόν μία κατάσταση. Το φαινόμενο αυτό παρατηρείται με μεγαλύτερη συχνότητα στις ηλικίες 15-25 ετών και ελαττώνεται σε μεγαλύτερες ηλικίες. Έρευνες έχουν δείξει ότι περισσότερο επιρρεπή είναι άτομα σε συνθήκες κόπωσης και στρες, ανώτερου κοινωνικού και μορφωτικού επιπέδου και όσοι ταξιδεύουν συχνά.\nΟι διάφορες πιθανές θεωρίες που έχουν διατυπωθεί για την κατανόηση και την ερμηνεία του φαινομένου παρουσιάστηκαν στο συνέδριο. «Σύμφωνα με μία θεωρία το φαινόμενο εξηγείται ως διαταραχή μνήμης στο οποίο εμπλέκονται ο ιππόκαμπος και ο αμυγδαλοειδής πυρήνας του εγκεφάλου. Σύμφωνα με μια άλλη θεωρία οι καταστάσεις μοιάζουν γνωστές επειδή οι πληροφορίες εισέρχονται στον εγκέφαλο ακόμη και όταν η προσοχή του ατόμου είναι προσηλωμένη σε κάτι άλλο.\nΗ θεωρία του ολογράμματος υποστηρίζει ότι το deja-vu συμβαίνει όταν ένα στοιχείο του περιβάλλοντος μοιάζει με μέρος μιας ανάμνησης, με αποτέλεσμα να αναπαραχθούν οι αναμνήσεις στην τρισδιάστατη μορφή τους. Η θεωρία της καθυστερημένης όρασης αποδίδει την εμφάνισή του στην καθυστέρηση έλευσης του ερεθίσματος στον εγκέφαλο από τον έναν οφθαλμό στον άλλο με αποτέλεσμα το δεύτερο ερέθισμα να θεωρείται ανάμνηση του πρώτου. Τέλος σύμφωνα με νεότερες απόψεις το deja-vu οφείλεται σε μία καταστολή της εξελικτικά πρωιμότερης οδού μεταβίβασης των οπτικών ερεθισμάτων μέσω του στελέχους, η οποία καθυστερεί σε σχέση με τη βασική οδό που διέρχεται από το θάλαμο» αναφέρεται στην ανακοίνωση των επιστημόνων της Α΄ Ψυχιατρικής Κλινικής του ΑΠΘ.\nΑναρτήθηκε από TromeroNews gr στις 1:07 μ.μ.


Εμφάνιση άρθρων ανά ετικέτα: Λεβαδειακός\nΗ παρακάμερα του passports στο ΠΑΣ-Λεβαδειακός (video)\nΔευτέρα, 12 Μάρτιος 2012 05:48\nΔείτε στο παρακάτω video όλα όσα κατέγραψε η κάμερα του passports.gr εντός και εκτός αγωνιστικού χώρου στη χτεσινή νίκη του ΠΑΣ επί του Λεβαδειακού με 2-0.\nΟ Δημητρόπουλος στο Λεβαδειακός- ΠΑΣ\nΔευτέρα, 12 Μάρτιος 2012 13:26\nΟ Αλέξανδρος Δημητρόπουλος του συνδέσμου διαιτητών Φθιώτιδας θα είναι ο διαιτητής της αναμέτρησης Λεβαδειακός- ΠΑΣ Γιάννινα (14/03, 17:00) στον εξ' αναβολής αγώνα της 9ης αγωνιστικής της Super League.\nΒοηθούς του θα έχει τους Τρύφωνα (Δράμας) και Σταματόγλου (Καβάλας), ενώ τέταρτος ορίστηκε ο Ανούσος από τη Λακωνία. Παρατηρητής διαιτησίας για τον αγώνα της Τετάρτης θα είναι ο Τσαχειλίδης από τον Πειραιά.\nΟ Δημητρόπουλος θα διαιτητεύσει δεύτερο ματς του ΠΑΣ Γιάννινα σε διάστημα μόλις 10 ημερών καθώς είχε διαιτητεύσει και την αναμέτρηση με τη Δόξα Δράμας στο Καυτανζόγλειο, όπου ο ΠΑΣ ηττήθηκε με 1-0.\nΣτον άλλο εξ'αναβολής αγώνα Δόξα Δράμας- Ατρόμητος διαιτητής θα είναι ο Μήτσιος από το σύνδεσμο διαιτητών Ηπείρου.\nΦωτορεπορτάζ από το ΠΑΣ- Λεβαδειακός\nΔευτέρα, 12 Μάρτιος 2012 16:50\nΔείτε παρακάτω φωτογραφίες από το υλικό που κατέγραψε το passports.gr στη χτεσινή αναμέτρηση του ΠΑΣ με τον Λεβαδειακό στους "Ζωσιμάδες".\nΦωτογραφίες: Χρήστος Καλύβας\nΜίνι προετοιμασία ενόψει Λεβαδειακού\nΔευτέρα, 12 Μάρτιος 2012 18:57\nΞεκίνησε η μίνι προετοιμασία του ΠΑΣ Γιάννινα για το εκτός έδρας παιχνίδι της Τετάρτης (14/3) με τον Λεβαδειακό.\nΑποθεραπεία έκαναν όσοι ποδοσφαιριστές της ομάδας του Άγγελου Αναστασιάδη αγωνίστηκαν στο κυριακάτικο ματς, ενώ οι υπόλοιποι πραγματοποίησαν αγωνιστική προπόνηση.\nΣτο «μέτωπο» των τραυματιών τώρα, ο τεχνικός του ΠΑΣ σε ακόμη μία προπόνηση είδε τον Ταμπάση να συνεχίζει τη θεραπεία του μη συμμετέχοντας στην προετοιμασία για τον επερχόμενο αγώνα.\nΗ επόμενη προπόνηση είναι προγραμματισμένη για αύριο το πρωί στις (11:00), ενώ αμέσως μετά ο προπονητής των Ιωαννίνων θα ανακοινώσει την αποστολή της ομάδας που θα ταξιδέψει στη Λιβαδειά.\nΠαραλειπόμενα από το ΠΑΣ- Λεβαδειακός\nΤρίτη, 13 Μάρτιος 2012 03:19\n- Στους "Ζωσιμάδες" βρέθηκε την Κυριακή ο πρόεδρος του ΠΑΣ, Γιώργος Χριστοβασίλης, συνοδευόμενος από τη σύζυγό του Χαρίκλεια και τους δυο γιους του, Παναγιώτη και Γιάννη. Στα επίσημα και ο περιφερειάρχης Ηπείρου, Αλέξανδρος Καχριμάνης μαζί με το μέλος του Δ.Σ της ΠΑΕ, Γιώργο Σουκοβέλο.\n- Στα Γιάννενα ήταν από το βράδυ της Παρασκευής και ο Γιάννης Ζαραδούκας. Ο 26χρονος μεσομυντικός μετά την εγχείρηση στην οποία υποβλήθηκε κινείται με πατερίτσες παρόλα αυτά βρέθηκε την Κυριακή στο γήπεδο για να ενισχύσει από κοντά τους συμπαίχτες του στην προσπάθειά τους για τη νίκη κόντρα στον Λεβαδειακό. Ο Ζαραδούκας παρακολούθησε την αναμέτρηση μαζί με τους Σκούφαλη και Γιάκο δίπλα από τον πάγκο του ΠΑΣ. Πριν την έναρξη του αγώνα γνώρισε την αποθέωση και το ζεστό χειροκρότημα από τους φίλους της γιαννιώτικης ομάδας που θέλησαν με αυτόν τον τρόπο να του δώσουν δύναμη για τη συνέχεια.\n- Ανικανοποίητος παρέμενε και μετά το 2-0 ο Άγγελος Αναστασιάδης που όρθιος μπροστά από τον πάγκο του ζητούσε από τους ποδοσφαιριστές του να μην χαλαρώσουν και να εντείνουν την πίεση και για άλλα γκολ, βλέποντας και την αγωνιστική καθίζηση του Λεβαδειακού. Χαρακτηριστικότατο παράδειγμα αποτελεί μια φάση κοντά στο 75' που τα "έψαλε" στον Λίλα όταν αυτός γύρισε την μπάλα προς τα πίσω ενώ υπήρχε δυνατότητα πάσας προς την επίθεση.\n- Τον Eddie των Iron Maiden είδαμε σε πανό των οπαδών του ΠΑΣ που υπήρχε στο πέταλο του γηπέδου. "PAS GIANNINA AGAINST ALL" ανέγραφε και είχε απεικόνιση του εξωφύλλου του cd single "The Trooper" του θρυλικού μέταλ συγκροτήματος με τη διαφορά ότι ο Eddie δεν κρατούσε τη σημαία της Βρετανίας αλλά αυτή του ΠΑΣ Γιάννινα.\n- Το περιβραχιόνιο φόρεσε στην προχθεσινή αναμέτρηση ο φυσικός αρχηγός του ΠΑΣ, Γιώργος Ντάσιος, που πραγματοποίησε πολύ καλή εμφάνιση θυμίζοντας τον παλιό καλό εαυτό του. Ο 29χρονος αρχηγός μάλιστα υπέγραψε αρκετά αυτόγραφα και φωτογραφήθηκε με μικρούς φίλους του ΠΑΣ με σαφώς ανεβασμένη ψυχολογία μετά τη νίκη και την προσωπική του απόδοση.\n- Τα άκουσε από την κερκίδα ο πρώην διεθνής διαιτητής και νυν γενικός αρχηγός του Λεβαδειακού, Γιώργος Κασναφέρης, που είχε πολλά παράπονα από τον Δελφάκη. Στο τέλος του αγώνα ζήτησε εξηγήσεις από τον διαιτητή, κυρίως για την αποβολή του Αλεξίου. Να θυμίσουμε ότι Δελφάκης και Κασναφέρης έχουν προηγούμενα από το παιχνίδι ΑΕΚ-Λεβαδειακός 2-1 όταν και ο Κασναφέρης είχε κάνει "ντου" στα αποδυτηρία των διαιτητών για να διαμαρτυρηθεί και τότε για τη διαιτησία Δελφάκη, γεγονός για το οποίο τιμωρήθηκε με 2 αγωνιστικές ποινή αποκλεισμού από τα γήπεδα και πρόστιμο 3.000 ευρώ. Στο τέλος, πάντως, ο Κασναφέρης έδωσε συγχαρητήρια για τη νίκη στον ομόλογό του, Δημήτρη Νιαρχάκο.\n- Τετ α τετ είχε έξω από τα αποδυτήρια του γηπέδου ο Ιβοριανός επιθετικός του ΠΑΣ, Ιμπραχίμα Μπακαγιόκο, με τον συμπατριώτη του Τιερί Ζαουί του Λεβαδειακού. Μάλιστα αντάλλαξαν και αριθμούς κινητών τηλεφώνων με τον Μπακαγιόκο να συμβουλεύει για διάφορα θέματα τον αρκετά νεότερο ηλικιακά Ζαουί.\n- Αρκετούς φίλους και γνωστούς από τις θητείες του στα Γιάννενα συνάντησε την Κυριακή ο προπονητής του Λεβαδειακού, Γιώργος Παράσχος. Αρκετοί συνομίλησαν μαζί του έξω από τα αποδυτήρια των "Ζωσιμάδων", ενώ ένας εξ' αυτών του πρόσφερε και δώρο ένα κουτί με παραδοσιακά γιαννιώτικα γλυκά με τον "Οτσαλάν" να τον ευχαριστεί.\n- Κόπηκαν 2.448 εισιτήρια και οι εισπράξεις του αγώνα ανήλθαν στα 14.870 ευρώ.\nΗ αποστολή του ΠΑΣ για τη Λιβαδειά\nΤρίτη, 13 Μάρτιος 2012 12:55\nΜε μια πρωινή (11:00) προπόνηση που πραγματοποιήθηκε στο Πανηπειρωτικό κάτω από αντίξοες καιρικές συνθήκες λόγω του δυνατού αέρα που επικρατεί στην πόλη των Ιωαννίνων, ολοκληρώθηκε η σύντομη προετοιμασία του ΠΑΣ Γιάννινα για την αυριανή (14/03, 17:00, novasports 2) αναμέτρηση με τον Λεβαδειακό που είναι εξ' αναβολής παιχνίδι για την 9η αγωνιστική της Super League.\nΜετά το τέλος του προγράμματος ο προπονητής του ΠΑΣ Άγγελος Αναστασιάδης ανακοίνωσε τη 18μελή αποστολή για τη Λιβαδειά, η οποία αποτελείται από τους εξής ποδοσφαιριστές: Κηπουρός, Φέγκρους, Ντάσιος, Πάντος, Κώτσιος, Βάντερσον, Ανδράλας, Πατσατζόγλου, Τζημόπουλος, Λίλα, Βίλα, Μπεσέρα, Κυριάκος, Γεωργίου, Ντε Βινσέντι, Γιάκος, Ζαμπρέλα και Μπακαγιόκο.\nΕκτός αποστολής έμειναν ο Αλέξης Μιχαήλ που παρότι προπονήθηκε ένιωσε κάποιες ενοχλήσεις στον προσαγωγό, o Μανώλης Σκούφαλης που επίσης προπονήθηκε αλλά δεν είναι 100% έτοιμος και ο Χρήστος Τζάνης ο οποίος μένει για δεύτερο συνεχόμενο παιχνίδι εκτός αποστολής ως τιμωρημένος για το πειθαρχικό παράπτωμα στο οποίο υπέπεσε. Επίσης εκτός έμειναν οι Ταμπάσης, Οικονόμου, Ιωάννου ενώ υπάρχει και η γνωστή απουσία λόγω τραυματισμού του Ζαραδούκα.\nΗ αποστολή του ΠΑΣ Γιάννινα θα αναχωρήσει το μεσημέρι οδικώς με προορισμό τη Λιβαδειά.\nΠάνοπλος ενόψει ΠΑΣ ο Λεβαδειακός\nΤετάρτη, 14 Μάρτιος 2012 01:44\nΑπαγορευτικό είναι οποιοδήποτε άλλο αποτέλεσμα πλην της νίκης για τον Λεβαδειακό στο αυριανό ματς με τον ΠΑΣ Γιάννινα στο εξ αναβολής ματς της 9ης αγωνιστικής, με το οποίο οι Βοιωτοί ολοκληρώνουν τον... Γολγοθά των δυο αγώνων την εβδομάδα.\nΟι «πράσινοι» που γνώρισαν την ήττα από τους Ηπειρώτες στο αντίστοιχο ματς της περασμένης Κυριακής στους «Ζωσιμάδες» θέλουν το «τρίποντο» για να παραμείνουν σε θέση ισχύος έναντι των υπολοίπων ομάδων που μάχονται για την αποφυγή του υποβιβασμού.\nΗ μίνι προετοιμασία της ομάδας ολοκληρώθηκε με πρωινή προπόνηση στο γήπεδο της Χαιρώνειας, με τον Γιώργο Παράσχο να έχει στη διάθεσή του για το αυριανό ματς τους Φαβάλι, Πόποβιτς και Ναπολεόνι.\nΜετά το τέλος της, ο κ. Παράσχος ανακοίνωσε την αποστολή, στην οποία συμπεριέλαβε τους: Στρατηλάτη, Κυριακίδη, Τομάς, Ζησόπουλο, Ιωάννου, Κουτσόπουλο, Μεντί, Νικολακάκη, Κόρμπο, Βιάνα, Μαχαίρα, Κοιλιάρα, Μελισσά, Ζάχουι, Φαβάλι, Σουμπίνιο, Ναπολεόνι, Βασιλείου, Παπαδόπουλο και Πόποβιτς.\nΓια το αυριανό παιχνίδι, το οποίο θα διεξαχθεί στο Δημοτικό στάδιο με ώρα έναρξης 17:00, η διοίκηση της ομάδας όρισε γενική είσοδο 10€.\nPre - game: Λεβαδειακός - ΠΑΣ Γιάννινα (17:00)\nΤετάρτη, 14 Μάρτιος 2012 13:23\nΕίναι απ' αυτά τα παιχνίδια που τα αποκαλούν «έξι βαθμών». Στην προκειμένη περίπτωση, ίσως είναι και κάτι... παραπάνω απ' αυτό, με τους Λεβαδειακό και ΠΑΣ Γιάννινα να γνωρίζουν καλά ότι ο ηττημένος της σημερινής μεταξύ τους αναμέτρησης στην πρωτεύουσα της Βοιωτίας θα έχει σοβαρό... πρόβλημα εν όψει των τελευταίων έξι αγωνιστικών.\nΓίνεται κατανοητό ότι με 25 πόντους οι «πράσινοι» και με 24 αντίστοιχα οι Γιαννιώτες θα παίξουν τα «ρέστα» τους, με την ομάδα του Γιώργου Παράσχου να έχει ένα... ελαφρύ προβάδισμα λόγω έδρας. Δεν είναι τυχαίο, άλλωστε, ότι στο σημερινό ματς με τον «Άγιαξ» ορίστηκε γενική είσοδος 10 ευρώ, με την πόλη της Λιβαδειάς να είναι στο... πόδι και τον έμπειρο τεχνικό των «πράσινων» να έχει διαθέσιμο σχεδόν όλο το «οπλοστάσιό» του.\nΜονάχα ο Μουλόπουλος θα απουσιάσει, την ώρα που ο Παράσχος έχει επιστήσει την προσοχή των παικτών του, ζητώντας τους να μην επηρεαστούν από την προ τριών ημερών ήττα στα Γιάννενα από τους Ηπειρώτες.\nΌπως όλα δείχνουν, το έντονο φραστικό επεισόδιο που είχε ο Χρήστος Τζάνης με τον Άγγελο Αναστασιάδη κατά τη διάρκεια του αγώνα με τη Δόξα Δράμας θα αποτελέσει «ταφόπλακα» για το μέλλον του 27χρονου επιθετικού (τουλάχιστον) μέχρι το τέλος της σεζόν.\nΟ Ηπειρώτης ποδοσφαιριστής έμεινε για δεύτερο σερί ματς εκτός αποστολής, γεγονός που δείχνει ξεκάθαρα τις προθέσεις του Άγγελου Αναστασιάδη προς το πρόσωπό του. Ο Τζάνης διανύει φέτος μία από τις χειρότερες σεζόν του, αφού έχει αγωνιστεί σε 10 ματς πρωταθλήματος (δίχως να βρει δίχτυα), εκ των οποίων μόλις στα τρία βασικός, χωρίς να έχει, όμως, ολοκληρώσει το 90λεπτο.\nΓια το δεύτερο ημίχρονο της σημερινής κρίσιμης «μάχης» με τον Λεβαδειακό τέθηκαν, επίσης, εκτός οι Σκούφαλης και Μιχαήλ που δεν κατάφεραν να ξεπεράσουν τους τραυματισμούς τους. Ωστόσο, οι Γιαννιώτες διαθέτουν ανεβασμένη ψυχολογία μετά τις δύο «κολλητές» νίκες και θα επιδιώξουν να τριτώσουν το καλό, στην προσπάθεια που κάνουν να σώσουν τη χρονιά.\nΛεβαδειακός (Γιώργος Παράσχος) 4-2-3-1: Κυριακίδης, Μαχαίρας, Τομάς, Μεντί, Μελισσάς, Κόρμπος, Ζησόπουλος, Φαβάλι, Σουμπίνιο, Ναπολεόνι, Βασιλείου\nΠΑΣ Γιάννινα (Άγγελος Αναστασιάδης) 4-1-3-2: Κηπουρός, Ντάσιος, Κώτσιος, Τζημόπουλος, Βάντερσον, Ντε Βισέντι, Πάντος, Λίλα, Μπεσέρα, Γεωργίου, Βίλα\nΓήπεδο: «Δημοτικό Λειβαδιάς»\nΤΩΝ Κ. ΦΙΤΣΑΝΤΩΝΑΚΗ & ΧΡ. ΓΡΑΜΜΑΤΙΚΟΥ (αναδημοσίευση από Goal News)\nΕπισημοποιήθηκε το διαζύγιο Παντελίδη-Λεβαδειακού\nΚυριακή, 08 Φεβρουάριος 2015 18:00\nΠαρελθόν και επίσημα είναι ο Σάββας Παντελίδης από τον πάγκο του Λεβαδειακού μετά την ήττα από τον ΠΑΣ Γιάννινα με 1-2 μέσα στην πρωτεύουσα της Βοιωτίας.\nΗ παραίτηση του 50χρονου προπονητή έγινε δεκτή από την πλευρά της ΠΑΕ Λεβαδειακός που ήδη αναζητά τον αντικαταστάτη του στην τεχνική ηγεσία και ανακοίνωσε με δελτίο Τύπου τη λύση της συνεργασίας μεταξύ των δυο πλευρών ευχαριστώντας τον για την έως τώρα προσφορά του και αφήνοντας ανοιχτή πόρτα για μελλοντική συνεργασία.\nΑναλυτικά το δελτίο Τύπου της ΠΑΕ Λεβαδειακός αναφέρει:\nΗ ΠΑΕ ΛΕΒΑΔΕΙΑΚΟΣ ευχαριστεί τον κ. Παντελίδη για τη μέχρι τώρα συνεργασία και προσφορά του και του εύχεται κάθε επιτυχία στη συνέχεια της καριέρας του. Η «πόρτα» της ομάδας θα είναι πάντα ανοιχτή για εκείνον.\nLive (τελικό) Λεβαδειακός- ΠΑΣ Γιάννινα 1-1\nΤετάρτη, 14 Μάρτιος 2012 17:01\nΠαρακολουθήστε LIVE από το γήπεδο της Λιβαδειάς την εξ' αναβολής αναμέτρηση της 9ης αγωνιστικής μεταξύ Λεβαδειακού και ΠΑΣ Γιάννινα σε περιγραφή και σχόλιο του απεσταλμένου του passports.gr στην πόλη της Βοιωτίας Θανάση Μυριούνη.\n&amp;amp;amp;amp;amp;amp;amp;amp;amp;amp;amp;amp;amp;amp;amp;amp;amp;amp;lt;a href="http://www.coveritlive.com/mobile.php/option=com_mobile/task=viewaltcast/altcast_code=d8ecd6a052" mce_href="http://www.coveritlive.com/mobile.php/option=com_mobile/task=viewaltcast/altcast_code=d8ecd6a052" &amp;amp;amp;amp;amp;amp;amp;amp;amp;amp;amp;amp;amp;amp;amp;amp;amp;amp;gt;Λεβαδειακός- ΠΑΣ Γιάννινα&amp;amp;amp;amp;amp;amp;amp;amp;amp;amp;amp;amp;amp;amp;amp;amp;amp;amp;lt;/a&amp;amp;amp;amp;amp;amp;amp;amp;amp;amp;amp;amp;amp;amp;amp;amp;amp;amp;gt;\nΣυνεχίζει ο Ντουρουντός στο τεχνικό τιμ\nΤην ανανέωση της συνεργασίας της με τον προπονητή φυσικής κατάστασης…\nΣυνεχίζουν και τον Ιούλιο προπονήσεις οι γυναίκες της Ανατολής\nΗ Ομάδα και η Ακαδημία Γυναικών του Α.Ο. Ανατολής Ιωαννίνων…


Τα 10 καλύτερα ξενοδοχεία κοντά σε: Akdamar Island\nΤα καλύτερα ξενοδοχεία κοντά σε: Akdamar Island, Βαν\nAkdamar Island: Διαβάστε κριτικές\nΦίλτροΣε οποιαδήποτε απόσταση από: Akdamar Island\n23,5 χλμ. από Akdamar Island\n27,7 χλμ. από Akdamar Island\n34,9 χλμ. από Akdamar Island\n35,7 χλμ. από Akdamar Island\n35,8 χλμ. από Akdamar Island\n36,6 χλμ. από Akdamar Island\n35,3 χλμ. από Akdamar Island


Συνολικά οκτώ startups από την Ελλάδα και το εξωτερικό διαγωνίστηκαν για ένα εισιτήριο για τον τελικό της διοργάνωσης Lean In EU WBAs Pitching Battles που θα γίνει στην Ιταλία τον ερχόμενο Δεκέμβριο, καθώς και συμβολικά χρηματικά έπαθλα και υπηρεσίες επιχειρηματικής επιτάχυνσης από την Starttech Ventures.\nΤο ευρωπαϊκό έργο “Lean In EU WBAs” στοχεύει στην ανάδειξη και ενίσχυση της γυναικείας επιχειρηματικότητας και των γυναικών επιχειρηματικών αγγέλων (business angels). Σε αυτή την κατεύθυνση, η διοργάνωση των Pitching Battles προσέφερε ζωντανές και μέσω Skype παρουσιάσεις από γυναίκες επιχειρηματίες στην Ελλάδα και το εξωτερικό, αλληλεπίδραση, συζητήσεις και δικτύωση. Η κριτική επιτροπή αποτελούνταν από τις:\nTal Tochner, PICO Partners\nΑλεξάνδρα Χολή & Μυρτώ Παπαθάνου, Metavallon Ventures\nΜαρίκα Ρέλλα, Vector Partners\nΑντιγόνη Λυμπεροπούλου, ΤΑΝΕΟ\nΜυρτώ Σώκου, σύμβουλος επενδύσεων.\n1η θέση: KalaΘos – μια B2B διαδικτυακή πλατφόρμα από την Ελλάδα που εξυπηρετεί την online συνεργασία μεταξύ παραγωγών και πωλητών φρέσκων φρούτων και λαχανικών, ενώ παρέχει ιχνηλασιμότητα των σταδίων παραγωγής και ποιοτικούς ελέγχους, με αποδέκτη και τον τελικό καταναλωτή. Κέρδισε το εισιτήριο για το Μιλάνο και 1.500 ευρώ.\n2η θέση: VideoOculograph – Πλατφόρμα από την Ρωσία με τεχνολογία τεχνητής νοημοσύνης που επιτρέπει τη διάγνωση μέσω βίντεο και μη επεμβατική θεραπεία οφθαλμολογικών βλαβών. Κέρδισε 1.000 ευρώ και υπηρεσίες από την Starttech.\n3η θέση: B2BWAVE – μια cloud B2B λύση ηλεκτρονικού εμπορίου από την Ελλάδα για διανομείς, χονδρεμπόρους και κατασκευαστές. Κέρδισε 500 ευρώ και υπηρεσίες από την Starttech.\nHints & tips για Startuppers\nΜερικά σημεία που ξεχώρισαν κατά τις εναρκτήριες ομιλίες αλλά και από τις παρουσιάσεις των ομάδων:\nΗ δεξιότητα του να παρουσιάζει κάποιος την επιχείρηση και τα επιτεύγματά της σε μόλις 5’, έχοντας ενδεχομένως και το άγχος ότι κρίνεται, ήταν από τα κυριότερα μαθήματα. Γι’ αυτό θα πρέπει η παρουσίαση να είναι περιεκτική, σαφής και ‘to the point’, προβάλλοντας τα ανταγωνιστικά πλεονεκτήματα της επιχείρησης, τη βιωσιμότητα, και οπωσδήποτε τους λόγους για τους οποίους ο επενδυτής καλείται να επενδύσει.\nΤο επιχειρηματικό μοντέλο συχνά υπερτερεί του ίδιου του προϊόντος ή της προσφερόμενης υπηρεσίας. Δηλαδή, φαίνεται ότι οι επενδυτές ενδιαφέρονται για τους λόγους και τον τρόπο που η επιχείρηση παράγει ή προσφέρει το προϊόν/υπηρεσία.\nΘα πρέπει να τεκμηριωθούν επαρκώς οι πηγές εσόδων, η κερδοφορία και η οικονομική ευρωστία.\nΤο να είσαι επιχειρηματίας και να προσπαθείς να δημιουργήσεις επιχειρηματικό μοντέλο από μια ιδέα δεν είναι καθόλου κακό. Χρειάζεται σκληρή δουλειά. Πολλοί ξεχνούν αυτό το κομμάτι, κατακλύζονται από τον ενθουσιασμό του να είναι επιχειρηματίες.\nLean In EU WBA Pitching BattlesStartTech Ventures\nVodafone, Audi και Nokia πάνε Σελήνη με την αποστολή της PTScientists


Άρης: Η περίπτωση του… γνώριμου Βαλεριάνου! | sportime.gr\n#Tags: • Άρης• Γιώργος Βαλεριάνος• Super League 1\nΝίκος Μαρκάτος\tClock Date and time that the article is published or last modified\t 09/06/2021 19:59\nΆρης: Σενάρια επιστροφής στο «Κλεάνθης Βικελίδης» για τον 29χρονο αριστερό μπακ.\nStand by για την απόφαση του CAS o Άρης. Απόφαση από την οποία θα εξαρτηθεί αν οι Θεσσαλονικείς θα μπορέσουν να ενισχυθούν μεταγραφικά το καλοκαίρι.\nΠοδοσφαιριστές που ενδιαφέρουν έχουν βρεθεί. Επαφές έχουν γίνει, αλλά αν δεν υπάρξει τελεσίδικη απόφαση από το Ανώτατο αθλητικό Δικαστήριο, δεν μπορεί να προχωρήσει τίποτα που έχει να κάνει με τον μεταγραφικό σχεδιασμό των «κιτρίνων».\nΟι θέσεις στις οποίες αναζητούν ποδοσφαιριστές διοίκηση και τεχνικό επιτελείο, γνωστές. Τερματοφύλακας, κεντρικός αμυντικός, αριστερός μπακ, αμυντικός μέσος, επιτελικός και σέντερ φορ, ανεξάρτητα το τι θα γίνει με τον Κώστα Μήτρογλου.\nΣτη λίστα με τους ακραίους αμυντικούς υπάρχει και ένας παλιός γνώριμος. Ο Γιώργος Βαλεριάνος. Ο 29χρονος αριστερός μπακ αγωνίστηκε στον Άρη την διετία 2017-19, έχει εξαιρετική σχέση με τον Θόδωρο Καρυπίδη και δεν αποκλείεται να επιστρέψει στο «Βικελίδης».\nΤην τελευταία διετία αγωνίστηκε στην Πάφο στην Κύπρο (31 συμμετοχές), ενώ πέρασε και από την Ρίγα της Λετονίας, ως δανεικός παίζοντας και στα προκριματικά του Europa League.\nΓια τον Βαλεριάνο υπάρχει ενδιαφέρον κι από άλλες ομάδες της Super League 1 (Απόλλων Σμύρνης, Ιωνικός) αλλά είναι δεδομένο οτι για τον 29χρονο μπακ, ο Άρης αποτελεί προτεραιότητα!\n« EUROSHOW: Πρεμιέρα 11 Ιουνίου στις 21:00\nMasterChef Τελικός: Ξεκίνησε το ζέσταμα, Ιωαννίδης Κουτσόπουλος Κοντιζάς κάνουν… ζέσταμα (vid) »


Rap Genius, βρείτε στίχους αλλά και τη σημασία τους\nPosted On 29/01/2014\t Harry Souris 0\nH επίσημη εφαρμογή της ιστοσελίδας Rap Genius για το iOS είναι από σήμερα διαθέσιμη στο App Store για το iPhone. Εάν ψάχνετε να βρείτε τους στίχους από ένα τραγούδι αλλά και τη σημασία που κρύβεται πίσω από αυτούς το Genius είναι η εφαρμογή που ψάχνετε. Απλά κρατήστε το iPhone στον αέρα και η εφαρμογή θα βρει αμέσως το τραγούδι και τους στίχους του. Ή βρείτε κατευθείαν τους στίχους από τα τραγούδια που έχετε στη μουσική σας βιβλιοθήκη.\nΤο Genius, όμως, είναι και κάτι παραπάνω.\nΔεν είναι μόνο μια μουσική εφαρμογή. Μπορείτε να βρείτε τη σημασία για ένα μεγάλο εύρος περιεχομένου, από μια γραμμή του The Great Gatsby, μια ομιλία του Obama μέχρι και κείμενο της Βίβλου.\nΘα βρείτε το Genius για iPhone δωρεάν στο App Store [iTunes link]


Μπορώ να δώσω αίμα εν μέσω πανδημίας; - EPIRUS Online\nΜπορώ να δώσω αίμα εν μέσω πανδημίας;\nέχετε πυρετό ή άλλα συμπτώματα ενδεικτικά για λοίμωξη από κορωνοϊό (όπως βήχας ή δύσπνοια)\nείχατε στενή επαφή με άτομο που επιβεβαιώθηκε ή είναι ύποπτο ότι προσβλήθηκε από τον κορωνοϊό τις προηγούμενες 14 ημέρες\nέχετε επιστρέψει από ταξίδι σε χώρα με πολλά κρούσματα τις τελευταίες 14 ημέρες\nέχετε διαγνωσθεί ότι νοσήσατε από κορωνοϊό και δεν έχουν παρέλθει 28 ημέρες από τη εξάλειψη των συμπτωμάτων\nΔεν υπάρχει κανένα στοιχείο ότι η μετάγγιση αίματος μπορεί να μεταδώσει τον κορωνοϊό ή οποιονδήποτε άλλον κορωνοϊό. Αυτή η οικογένεια ιών δεν σχετίζεται με τις μεταγγίσεις. Οι ιοί έχουν ανάγκη να συνδεθούν σε “ειδικές θέσεις” πάνω στα κύτταρα του ατόμου που προσβάλλουν για να εισέλθουν στο εσωτερικό τους. Τέτοιες θέσεις για τον COVID-19 εντοπίζονται στα κύτταρα του αναπνευστικού συστήματος και, λιγότερο, του γαστρεντερικού συστήματος. Δεν υπάρχουν ενδείξεις ότι ο νέος κορωνοϊός προσβάλλει τα κύτταρα του αίματος ή ότι χρησιμοποιεί το πλάσμα για τη “μετακίνησή” του σε άλλα όργανα.\nΠροηγούμενο άρθροΑποζημίωση 800 ευρώ- Ποιες επιχειρήσεις και εργαζόμενοι υποβάλλουν τα νέα έντυπα\nΕπόμενο άρθροΒ. Γιόγιακας: 80.000 ευρώ από το Υπ. Πολιτισμού για το Κάστρο της Κιάφας


RADAR: Ο ΑΓΡΥΠΝΟΣ ΦΡΟΥΡΟΣ: ΥΠΑΡΚΤΟΣ ΣΥΡΙΖΟΠΛΗΚΤΟΣ ΕΛΛΗΝΙΣΜΟΣ: Ηττα\nΥΠΑΡΚΤΟΣ ΣΥΡΙΖΟΠΛΗΚΤΟΣ ΕΛΛΗΝΙΣΜΟΣ: Ηττα\nΘα περίμενε κανείς, μετά την εμπειρία των τελευταίων χρόνων της οπισθοδρόμησης και της βύθισης, ο λαός να ήθελε «να κάψει τις παλιές του ρίζες», όπως θα έλεγε και ο ποιητής. Με τις πολιτικές δυνάμεις, πιστές και πειθαρχημένες στον οδηγητικό τους ρόλο, να δυναμώνουν εμπνευσμένα αυτή τη λυτρωτική φωτιά. Οι ρίζες όμως κατεβαίνουν μέχρι τα σπήλαια και είναι δύσκολο να καούν.\nΔύο χρόνια μετά την εκλογική επιτυχία του ΣΥΡΙΖΑ, αυτό που έχει πλέον εγκατασταθεί είναι ο συμβιβασμός με το αδιέξοδο. Πρόκειται για την αποδοχή της ήττας από τους ίδιους τους ανθρώπους που αρνήθηκαν και αρνούνται σταθερά το βάρος της ευθύνης και την οδύνη της αλλαγής.\nΚαμιά συνωμοσία και καμιά παραπλάνηση, καμιά διαστροφή και κανένα επικοινωνιακό στρατήγημα δεν μπορεί να αποκρύψει αυτή τη βαθιά ήττα. Ο λαός - μεγάλη μερίδα του πάντως - συνεχίζει να πιστεύει ότι εξωτερικοί παράγοντες, ένας εχθρός που κατοικεί εκτός συνόρων, είναι η αιτία της ήττας του. Αρνείται ακόμη και σήμερα να αποδεχθεί ότι η ήττα συντελέστηκε στο εσωτερικό μέτωπο, εντός της χώρας, αλλά και εντός του, του καθενός μας, στη συνείδησή του. Η ψήφος του υπήρξε το υψωμένο λάβαρο αυτής της ήττας.\nΓύρω από τον πυρήνα αυτόν και σε έναν επόμενο καθοδικό κύκλο έχει στηθεί ο χορός του συμβιβασμού των πολιτικών δυνάμεων. Εκεί που κυρίως πέφτει η ευθύνη. Σε αυτούς που από τον ρόλο τους έχουν την υποχρέωση να υπερβούν πρώτοι τον παλαιό εαυτό τους, να επεξηγήσουν γενναία το κόστος που είναι αναπόφευκτο να σηκώσει ο καθένας και να οδηγήσουν συνακόλουθα την πορεία.\nΣε αυτή την πορεία οι πολιτικοί εκφραστές βρίσκονται μπροστά σε ακραίο γι' αυτούς κίνδυνο:\nΝα απολέσουν επιρροή, εξουσία, ρόλο. Βουλευτές να χάσουν την έδρα τους.\nΗ προσέλευση στην πολιτική είναι όμως πάντως στα χρόνια μας η εκούσια προσέλευση στην τραγωδία. Η επικαιρότητα των ημερών και το αδιέξοδο που φέρνει για τη χώρα στο οικονομικό κυρίως μέτωπο καθιστούν αναπόδραστη τη συνάντηση με αυτή την τραγωδία.\nΣτις κοινωνίες δεν υπάρχει χρονικό τέλος. Δεν υπάρχει ληξιαρχική πράξη θανάτου. Υπάρχουν όμως οριακές στιγμές. Σε μια τέτοια οριακή στιγμή βρίσκονται σήμερα η Ελλάδα και ο λαός της. Οσο αυτά και αν ακούγονται επαναλαμβανόμενα και κουραστικά, από αυτά θα περάσουμε.\nΒαριά η ευθύνη του κάθε πρωθυπουργού, πρώτιστα όμως η δική μας ευθύνη.\nΕτικέτες ΚΟΙΝΩΝΙΑ, ΚΟΥΣΟΥΛΗΣ, ΞΕΦΤΙΛΙΚΙΑ, ΠΟΛΙΤΙΚΗ, ΣΥΡΙΖΑ, ΥΠΑΡΚΤΟΣ ΕΛΛΗΝΙΣΜΟΣ


ΠΟΛΙΤΗΣ NEWS, 07/08/2020 (τελευταία ενημέρωση 12:45)\nΓια πολλούς εργαζόμενους που ανησυχούν για τον κορωνοϊό -και τους εργοδότες που θέλουν να μειώσουν το κόστος προνοώντας για την οικονομική κρίση που ακολουθεί- τεχνολογίες όπως οι βιντεοκλήσεις, κοινή χρήση εγγράφων και η ανταλλαγή άμεσων μηνυμάτων, παρέχουν βιώσιμες εναλλακτικές λύσεις για την επικοινωνία των εργαζομένων και στελεχών μεγάλων εταιρειών σε γραφεία πολυόροφων κτιρίων.\nΣτις αρχές της άνοιξης, όσο ο κορωνοϊός εξαπλωνόταν σε όλη την Ευρώπη, τα μέτρα περιορισμοί ανάγκασαν μεγάλο αριθμό εργαζομένων, να εργαστούν από το σπίτι. Η βιομηχανική παραγωγή μειώθηκε ή σταμάτησε εντελώς, αφού κατέρρευσε η ζήτηση για αυτοκίνητα ή άλλα προϊόντα.\nΤο ίδιο και με την πανδημία του κορωνοϊού. Οι αστικές ελίτ σε περιοχές που έχουν αντιμετώπισαν μεγάλα προβλήματα, όπως η Ισπανία και η Γαλλία, άφησαν την πόλη για πιο πράσινα και ασφαλέστερα λιβάδια.\nΕάν υπάρξουν νέα κύματα του κορωνοϊού ή η εξ αποστάσεως εργασία συνεχιστεί, αυτή η τάση θα μπορούσε εύκολα να εγκαθιδρυθεί. Γιατί να πληρώνει κάποιος τα ενοίκια των μεγάλων πόλεων για ένα μικρό διαμέρισμα, ενώ θα μπορούσε να έχει ολόκληρο σπίτι στην εξοχή, διατηρώντας των καριέρα του; Και από την πλευρά του εργοδότη, γιατί να πληρώνει μισθούς μεγάλων πόλεων, όταν μπορεί να βρει ταλέντα από την επαρχία φθηνότερα, ακόμα κι αν δεν βλέπει τους υπαλλήλους συχνά ή ποτέ;\nΗ κρίση του κορωνοϊού ήρθε να αποδείξει ότι χάρη στις ψηφιακές τεχνολογίες, υπάρχουν εναλλακτικές λύσεις για τις πόλεις, λέει η Μπριγκίτ Χονέ, περιφερειακή υπουργός ομοσπονδιακών και ευρωπαϊκών υποθέσεων και περιφερειακής ανάπτυξης στη Κάτω Σαξονία της βορειοδυτικής Γερμανία.\nΟμόνοια: Με τα μάτια… στραμμένα στα ματς του Τσάμπιονς ΛιγκΟ Ρίο του «La Casa de Papel» χορεύει σε ρυθμούς Bollywood (vid)


Ο προσδιορισμός «ιστορικές στιγμές» είναι από τις λίγες φορές που δικαιολογείται πέρα ως πέρα.\nΠραγματοποιούμε σήμερα μια συνδιάσκεψη που θα κρίνει τη διαδικασία, αποκορύφωμα της οποίας είναι τα δημοψηφίσματα η έκβαση των οποίων θα θέσει σφραγίδα στο παρόν και το μέλλον της Κύπρου και του λαού της, αλλά και του Κόμματός μας. Δικαιολογημένα τα βλέμματα ολόκληρου του κυπριακού λαού, Ε/κυπρίων και Τ/κυπρίων, είναι στραμμένα σε τούτη εδώ την αίθουσα. Σε μας εναποθέτουν τις ελπίδες και τις προσδοκίες τους. Σηκώνουμε στους ώμους μας βαρύ, αλλά τιμητικό φορτίο. Αυτό το τιμητικό ρόλο δεν μας τον έχει χαρίσει κανένας. Τον κατακτήσαμε με αγώνες και θυσίες, με τη συνέπεια, τις θέσεις μας, την καθημερινή επαφή μας με το λαό, από τον οποίο προερχόμαστε και τον οποίο υπηρετούμε. Πιστεύω ακράδαντα ότι τούτες τις δύσκολες ώρες θα δικαιώσουμε την εμπιστοσύνη και την αγάπη του λαού προς το ΑΚΕΛ.\nΔεν είναι υπερβολή να πούμε ότι σε τούτη εδώ την αίθουσα είναι στραμμένη και η προσοχή της Ελλάδας και της Τουρκίας, του ΟΗΕ και της Ευρωπαϊκής Ένωσης, μέλος της οποίας καθίσταται η Κύπρος, γενικά της διεθνούς κοινότητας.\nΑπό το 1974 που συντελέστηκε το διπλό έγκλημα του φασιστικού πραξικοπήματος και της τουρκικής εισβολής, το ΑΚΕΛ παλεύει με όλες του τις δυνάμεις για απαλλαγή από την κατοχή, για ειρηνική επανένωση της πατρίδας και του λαού μας, για αποκατάσταση των ανθρωπίνων δικαιωμάτων όλων των Κυπρίων Ε/κυπρίων, Τ/κυπρίων, Αρμένηδων, Μαρωνιτών και Λατίνων. Από το 1974 και εντεύθεν, ο λαός μας, Ε/κύπριοι και Τ/κύπριοι, πληρώνουμε καθημερινά το τίμημα της εγκλήματος και της προδοσίας. Χιλιάδες φορές έχουμε τονίσει ότι αυτό το τίμημα δεν μπορεί παρά να βρει την αντανάκλασή του και στο ίδιο το περιεχόμενο της λύσης. Τα λέμε αυτά γιατί θέλουμε να λέμε την αλήθεια στο λαό, γιατί σκεφτόμαστε ρεαλιστικά, μακριά από ευσεβοποθισμούς και ωραιοποιήσεις της πραγματικότητας. Πολλοί, που και σήμερα αρνούνται την καταβολή του τιμήματος της λύσης, στην πραγματικότητα εκείνο που αρνούνται είναι την παραδοχή του εγκλήματος και της προδοσίας. Και προτιμούν να οδηγήσουν την Κύπρο σε καινούργιες ατραπούς παρά να δεχτούν ότι η λεγόμενη εθνικοφροσύνη εγκλημάτησε σε τούτο τον τόπο και ότι η ιστορία περιμένει στο ταμείο για να εξοφληθούν τα οφειλόμενα.\nΤο ΑΚΕΛ τολμούσε πάντα να παίρνει δύσκολες αποφάσεις, όταν πίστευε ότι αυτές υπηρετούν το συμφέρον του λαού και του τόπου. Πριν ακόμα επιστρέψει ο Μακάριος από την αναγκαστική εξορία, η Κ.Ε. του Κόμματός μας απευθύνθηκε στον Πρόεδρο Μακάριο και τον κάλεσε να σκεφτεί το ενδεχόμενο ομοσπονδιακής λύσης του Κυπριακού προκειμένου να σωθεί η Κύπρος. Ο Μακάριος είχε τη διορατικότητα να αντιληφθεί ότι μόνο η ομοσπονδιακή λύση θα μπορούσε να αποτρέψει την οριστική διχοτόμηση και να επανενώσει την Κύπρο. Και είχε την τόλμη να αποδεχτεί λύση δικοινοτικής διζωνικής ομοσπονδίας. Το ΑΚΕΛ συνειδητά και με πάσα ειλικρίνεια υιοθέτησε τη γραμμή της διζωνικής δικοινοτικής ομοσπονδίας.\nΑπό το 1977 το ΑΚΕΛ προσπάθησε να ενδιατρίψει στο περιεχόμενο και στις ιδιομορφίες της λύσης που αποδεχθήκαμε. Με τόλμη διακηρύξαμε ότι στα πλαίσια μιας ομοσπονδίας η πολιτική ισότητα είναι συστατικό της στοιχείο. Διακηρύξαμε με παρρησία ότι εφόσον μιλούμε για διζωνική, δικοινοτική ομοσπονδία αναπόφευκτα μια περιοχή θα βρίσκεται υπό τουρκοκυπριακή διοίκηση. Υπερασπιστήκαμε ευθύς εξαρχής το δικαίωμα των προσφύγων να επιστρέψουν στα σπίτια και τις περιουσίες τους. Ταυτόχρονα, χωρίς να φοβούμαστε το πολιτικό κόστος, διακηρύξαμε ότι για ορισμένους η επιστροφή θα σήμαινε επιστροφή υπό τ/κυπριακή διοίκηση. Και αυτήν τη θέση, την πολύ οδυνηρή την διατύπωσα προσωπικά πλείστες τόσες φορές και μπροστά στους συνεπαρχιώτες μου Κερυνειώτες. Δεν δεχόμαστε λοιπόν ότι ως ΑΚΕΛ δεν είπαμε την αλήθεια. Δεν δεχόμαστε ότι χαϊδέψαμε τα αφτιά του κόσμου με ωραιοποιήσεις, εύηχα συνθήματα και μισόλογα.\nΣτους πρώτους ήδη μήνες μετά την εισβολή, το ΑΚΕΛ διακήρυξε την πολιτική της επαναπροσέγγισης Ε/κυπρίων και Τ/κυπρίων πιστεύοντας ακράδαντα ότι η επαναπροσέγγιση είναι το στέρεο θεμέλιο του κοινού αγώνα για τη σωτηρία της κοινής μας πατρίδας αλλά και η απαραίτητη προϋπόθεση για να λειτουργήσει η λύση που θα εξευρεθεί. Διακηρύξαμε ότι η επαναπροσέγγιση είναι συστατικό στοιχείο του αντικατοχικού αγώνα. Σήμερα η επαναπροσέγγιση γίνεται καθολικά αποδεχτή. Από άλλους με ειλικρίνεια, από άλλους με λιγότερη ειλικρίνεια. Έγινε θα έλεγα και του συρμού να το παίζει κάποιος επαναπροσεγγιστής. Τότε, όμως, που το ΑΚΕΛ διακήρυσσε και πάλευε για την επαναπροσέγγιση δέχθηκε επιθέσεις, λοιδορήθηκε, προπηλακίστηκε Στον αντίποδα της επαναπροσέγγισης βρίσκεται ο εθνικισμός-σωβινισμός. Το ΑΚΕΛ ήταν και παραμένει ο πιο συνεπής, ανειρήνευτος πολέμιος του εθνικισμού-σοβινισμού σε όποια μορφή και αν εκδηλώνεται.\nΕμείς οι ΑΚΕΛιστές κατεβαίναμε σε συλλαλητήρια και εκδηλώσεις κρατώντας και τιμώντας την κυπριακή σημαία σε εποχές που άλλοι θεωρούσαν προδοσία να κρατάς το σύμβολο της Κυπριακής Δημοκρατίας. Για τούτο και προκαλούν βάναυσα τα αισθήματά μας όταν βλέπουμε σήμερα τον ίδιο κόσμο να οχυρώνει τον εθνικισμό του πίσω από την κυπριακή σημαία.\nΌλα αυτά για το ΑΚΕΛ και την ομοσπονδία, την επαναπροσέγγιση, την σημαία και την πάλη κατά τα εθνικισμού τα τονίζω γιατί εδώ στην Κύπρο, Ε/κύπριοι και Τ/κύπριοι έχουμε την τάση να ξεχνούμε. Και έχουμε την τάση να υποβαθμίζουμε τους αγώνες και την προσφορά δεκαετιών.\nΟ κυπριακός λαός στον αγώνα του για δικαίωση στηρίχθηκε και στηρίζεται στην Ελλάδα, τον ελληνικό λαό τις δημοκρατικά εκλεγμένες κυβερνήσεις του και τον πολιτικό κόσμο της χώρας. Για τούτη τη στήριξη αισθανόμαστε απέραντη ευγνωμοσύνη.\nΓια αρκετά χρόνια, πέρα από την συμπαράσταση της Ελλάδας, στον αγώνα μας για δικαίωση στηριχθήκαμε επίσης στη βοήθεια και αλληλεγγύη των σοσιαλιστικών χωρών και του Κινήματος των Αδεσμεύτων. Το πόσο πολύτιμη και σημαντική ήταν αυτή η βοήθεια το συνειδητοποιούμε σήμερα που δεν υπάρχει η σοσιαλιστική κοινότητα και που το Κίνημα των Αδεσμεύτων δεν διαδραματίζει το ρόλο που κάποτε διαδραμάτιζε.\nΗ δραματική αλλαγή στις αρχές της δεκαετίας του 1990 με τη διάλυση της Σοβιετικής Ένωσης και της κοινότητας των σοσιαλιστικών κρατών οδήγησε στη λεγόμενη «νέα τάξη πραγμάτων» και τη σχεδόν μονοκρατορική επιβολή του ιμπεριαλισμού στις διεθνείς σχέσεις. Πιστεύουμε ακράδαντα ότι η επικράτηση αυτή είναι προσωρινή. Πιστεύουμε ακράδαντα ότι ως αποτέλεσμα της πάλης των λαών και ως αποτέλεσμα των ενδοϊμπεριαλιστικών αντιθέσεων, θα αλλάξουν τα πράγματα. Θα γυρίσει ξανά ο τροχός της ιστορίας. Κανένας όμως δεν μπορεί να προβλέψει πότε θα γίνει αυτό. Μέχρι τότε, οι αγωνιζόμενοι λαοί είναι υποχρεωμένοι να διεξάγουν την πάλη τους μέσα στις αντίξοες συνθήκες της ιμπεριαλιστικής νέας τάξης πραγμάτων.\nΗ νέα τάξη πραγμάτων επιδείνωσε τα διεθνή δεδομένα γύρω και από το Κυπριακό. Είμαστε και εμείς υποχρεωμένοι να συνεχίσουμε τον αγώνα μας μέσα στα δεδομένα της εποχής μας, όπου το διεθνές δίκαιο και ο χάρτης των Ηνωμένων Εθνών, ακόμα και αυτός τούτος ο Διεθνής Οργανισμός, πλείστες τόσες φορές εξυπηρετεί τα συμφέροντα της μοναδικής υπερδύναμης. Και η κατάσταση αυτή οδηγεί σε κατάφωρες αδικίες σε ολόκληρο τον κόσμο. Αισθανόμαστε και εμείς αυτή την κατάφωρη αδικία. Πόσες φορές το Κόμμα μας μίλησε για υποκρισία των ισχυρών, για τα δύο μέτρα και τα δύο σταθμά; Πόσες φορές δεν καταγγείλαμε τους σχεδιασμούς πέραν του Ατλαντικού; Ορισμένοι σύντροφοι, διαπαιδαγωγημένοι με τα ιδανικά και τις αξίες αυτού του Κόμματος, επαναστατούν μπροστά στην αδικία, τους εκβιασμούς και τις απειλές. Δίκαιη η οργή τους, που είναι οργή όλων μας. Μόνο που αυτήν την οργή πρέπει να ξέρουμε να την χαλιναγωγούμε και να την καναλιάζουμε στο σωστό δρόμο αγώνα.\nΗ λύση του Κυπριακού, το είπαμε άπειρες φορές, θα είναι ένα συμβιβασμός με τους Τ/κύπριους συμπατριώτες μας. Θα έχει μήπως και στοιχεία συμβιβασμού με τον ιμπεριαλισμό; Μέσα στις συνθήκες της «νέας τάξης» είναι αναπόφευκτο να έχει και τέτοια στοιχεία. Βέβαια μπορούμε να επιλέξουμε την οδό του ασυμβίβαστου αγώνα, που φαινομενικά είναι και η πλέον επαναστατική, η πλέον μαρξιστική, αν θέλετε. Φαινομενικά όμως, γιατί αν αυτός ο ασυμβίβαστος αγώνας θα έχει ως αποτέλεσμα να περνά ο καιρός και να παγιώνεται η διχοτόμηση, πρέπει να διερωτηθούμε αν έχουμε την πολυτέλεια της αναμονής. Πρέπει να διερωτηθούμε πώς θα είναι η Κύπρος αν περάσουν ακόμα μερικές δεκαετίες με άλυτο το Κυπριακό. Και τέλος πρέπει να διερωτηθούμε αν στο τέλος της ημέρας η ασυμβίβαστη γραμμή στο όνομα του μαρξισμού είναι πράγματι επαναστατική γραμμή ή εντελώς το αντίθετο. Υπάρχουν παραδεχτοί και απαράδεχτοι συμβιβασμοί. Πρέπει να αξιολογήσουμε τον συμβιβασμό που σήμερα βρίσκεται μπροστά μας και όχι να απορρίψουμε τον κάθε συμβιβασμό. Αυτή πιστεύω πως είναι η πραγματική μαρξιστική προσέγγιση.\nΑξιολογώντας τα διεθνή δεδομένα πρέπει να πούμε πως δεν άλλαξαν όλα εναντίον μας. Η πορεία ένταξης της Κύπρου στην Ευρωπαϊκή Ένωση και οι ευρωπαϊκές φιλοδοξίες της Τουρκίας δημιούργησαν μια καινούργια συγκυρία, που δεν υπήρχε προηγούμενα. Μια συγκυρία που έδωσε ήδη μια πρωτοφανή κινητικότητα στο Κυπριακό. Μια συγκυρία και ορισμένα καινούργια δεδομένα που μπορούν να λειτουργήσουν ως καταλύτης για να σπάσουν τα μακρόχρονα αδιέξοδα, τα οποία προκαλούσε η τουρκική αδιαλλαξία. Το Κόμμα μας είχε τη διορατικότητα να δει αυτά τα καινούργια δεδομένα, να προσαρμόσει ανάλογα την πολιτική του και μακριά από ευσεβοποθισμούς και εξωπραγματικές προσεγγίσεις, να τα αξιοποιήσει στην πάλη για τη λύση του Κυπριακού.\nΤότε ακριβώς που άλλαζαν εις βάρος μας τα ισοζύγια στον κόσμο εμφανίστηκαν οι Ιδέες Γκάλι. Αποτύχαμε να αξιοποιήσουμε εκείνη την ευκαιρία. Και τούτο κύρια γιατί η συντηρητική δεξιά ενταφίασε τις Ιδέες Γκάλι στο όνομα παραταξιακών και εκλογικών συμφερόντων.\nΗ νέα πρωτοβουλία για επίλυση που Κυπριακού που εκδηλώθηκε το 2002 και πήρε τη μορφή του Σχεδίου Ανάν, φέρει ακριβώς το στίγμα και είναι απότοκο όλων των πιο πάνω δεδομένων.\nΕίναι απότοκο του χρόνου που διέρρευσε από το 1974 και που παγίωσε κάποια δεδομένα,\nείναι απότοκο της νέας τάξης πραγμάτων, της εκτροπής από το γράμμα και το πνεύμα των ψηφισμάτων του ΟΗΕ, της αντιφατικής πολιτικής κατά τη δεκαετία της διακυβέρνησης του τόπου από τη συντηρητική παράταξη.\nΤο ΑΚΕΛ αξιολόγησε το Σχέδιο Ανάν καταγράφοντας τα αρνητικά αλλά και τα θετικά του στοιχεία. Επειδή κρίναμε ότι παρά τα αρνητικά του στοιχεία το Σχέδιο προνοεί για μια επανενωμένη ομοσπονδιακή Κύπρο, το αποδεχθήκαμε ως βάση για διαπραγμάτευση. Το ίδιο αποφάσισε στη μεγάλη του πλειοψηφία και το Εθνικό Συμβούλιο. Οι εκτιμήσεις ότι με τη λύση που προτείνει το Σχέδιο Ανάν διαλύεται τάχα η Κυπριακή Δημοκρατία και ότι το Σχέδιο νομιμοποιεί και εμβαθύνει τη διχοτόμηση δεν είναι ορθές και δεν μας βρίσκουν σύμφωνους. Αν ήταν αυτές οι εκτιμήσεις μας τότε δεν θα έπρεπε να γίνει αποδεχτό το Σχέδιο Ανάν ούτε καν ως βάση διαπραγμάτευσης. Όχι μόνο έγινε δεκτό σαν βάση διαπραγμάτευσης αλλά φορτικά επαναλαμβάναμε όλοι μας, προεξάρχοντος του Προέδρου ότι ως ε/κυπριακή πλευρά δεν επιδιώκουμε αλλαγές στην ουσία και τη φιλοσοφία του Σχεδίου. Επιδιώξαμε βέβαια αλλαγές που έχουν σχέση με τη λειτουργικότητα και τη βιωσιμότητα της λύσης. Επιδιώξαμε ν’ αποτρέψουμε την ικανοποίηση απαιτήσεων της Τουρκίας που βρίσκονται εκτός της φιλοσοφίας του Σχεδίου. Και καλά κάναμε.\nΗ αρνητική στάση και η κωλυσιεργία της Άγκυρας και του κ. Ντενκτάς δεν επέτρεψαν για αρκετό χρόνο να υπάρξει διαπραγμάτευση και συμφωνία επί του Σχεδίου. Η άνοδος του Ερντογάν στην εξουσία στην Τουρκία, οι μαζικές κινητοποιήσεις των Τ/κυπρίων υπέρ της λύσης και της ένταξης στην Ευρωπαϊκή Ένωση, καθώς και το αποτέλεσμα της ψηφοφορίας στα κατεχόμενα δημιούργησαν μια διαφορετική κατάσταση. Δεν μπορεί να ισχυριστεί κανένας ότι η διαπάλη στην Τουρκία μεταξύ των δυνάμεων που εμμένουν στη σκληρή αδιάλλαχτη γραμμή στο Κυπριακό και των δυνάμεων που συνειδητοποιούν ότι το Κυπριακό είναι εμπόδιο στις ευρωπαϊκές φιλοδοξίες της Τουρκίας, έχει φτάσει στο τέλος της με νίκη της δεύτερης τάσης. Προφανώς όμως έχουμε ένα συμβιβασμό όπου οι στρατηγοί, ή πιο σωστά η πλειοψηφία των στρατιωτικών, επιτρέπουν στον Ερντογάν να χειριστεί το Κυπριακό και να αποδεχτεί ακόμα και ένα συμβιβασμό στη βάση του Σχεδίου Ανάν. Πέραν τούτου, ο Ερντογάν κατόρθωσε να προωθήσει ορισμένα πακέτα εκδημοκρατικοποίησης της χώρας και να δώσει την εντύπωση ότι περιορίζει την ανάμειξη του στρατού στην πολιτική ζωή. Με αυτά τα δεδομένα η διεθνής κοινότητα έγινε καλός δέκτης των διαβεβαιώσεων Ερντογάν ότι θέλει να λύσει το Κυπριακό και όλες οι πιέσεις στράφηκαν προς την ε/κυπριακή πλευρά.\nΑποτέλεσμα των πιέσεων ήταν οι συναντήσεις στη Ν. Υόρκη όπου συμφωνήθηκε συγκεκριμένη διαδικασία που προέβλεπε α) εντατικές διαπραγματεύσεις στην Κύπρο, β) διευρυμένες διαπραγματεύσεις με την παρουσία της Ελλάδας και της Τουρκίας, γ) επιδιαιτητικό ρόλο του Γ.Γ. του ΟΗΕ αν τα πρώτα δυο στάδια δεν απέφεραν αποτέλεσμα ή εξακολουθούσαν να υπάρχουν κενά και, τέλος, (δ) διεξαγωγή δημοψηφισμάτων.\nΕίναι κοινή διαπίστωση ότι δεν υπήρξε ουσιαστική διαπραγμάτευση ούτε στην Κύπρο ούτε στην Ελβετία. Ως αποτέλεσμα τούτου ο Γ.Γ. προχώρησε και άσκησε τον επιδιαιτητικό του ρόλο που είχε ως κατάληξη το Σχέδιο Ανάν 5.\nΤο ΑΚΕΛ όλο αυτό το διάστημα εργάστηκε σκληρά μαζί με τον Πρόεδρο της Δημοκρατίας και το Εθνικό Συμβούλιο για να επιτευχθεί το καλύτερο δυνατό αποτέλεσμα. Επέδειξε σοβαρότητα και υψηλό αίσθημα ευθύνης. Στήριξε με ειλικρίνεια, αποφασιστικότητα και συνέπεια τον Πρόεδρο της Δημοκρατίας σε όλα τα στάδια των διαβουλεύσεων και διαπραγματεύσεων. Φορτικά τόνιζε και υπεδείκνυε στους ιθύνοντες των Ηνωμένων Εθνών και γενικά στον διεθνή παράγοντα την ανάγκη θετικής ανταπόκρισης στα ζητήματα που έθετε η ε/κυπριακή πλευρά ώστε να καταλήξουμε σε μια συμφωνημένη, πιο λειτουργική και βιώσιμη λύση.\nΗ ανταπόκριση των Ηνωμένων Εθνών και του διεθνούς παράγοντα στα αιτήματα της ε/κυπριακής πλευράς δεν ήταν η αναμενόμενη. Ενώ αντίθετα έτεινε ευήκοο ους στις απαιτήσεις που έθεσε η Άγκυρα. Θλίψη προκαλεί το γεγονός ότι οι εκπρόσωποι της τ/κυπριακής κοινότητας στην Ελβετία ευθυγραμμίστηκαν πλήρως με τις θέσεις της τουρκικής κυβέρνησης. Αλλά και πριν από τη Νέα Υόρκη και την Ελβετία κάναμε προσπάθειες για συντονισμό συζητώντας σε ειδικές επιτροπές το Σχέδιο Ανάν χωρίς κανένα αποτέλεσμα, ένεκα μη ανταπόκρισης της άλλης πλευράς. Προσπάθειες κατέβαλα και στη Λουκέρνη επίσης για άμεση επαφή και συζήτηση χωρίς κανένα αποτέλεσμα.\nΤο ΑΚΕΛ ευθύς εξ αρχής είχε διακηρύξει ότι θα τοποθετηθεί οριστικά επί του Σχεδίου Ανάν όταν θα έχει μπροστά του το τελικό αποτέλεσμα των διαπραγματεύσεων. Διακηρύξαμε επίσης ότι για να πάρουμε την τελική μας απόφαση θα ζυγίσουμε όχι μόνο τα θετικά και αρνητικά του Σχεδίου, αλλά και όλες τις παραμέτρους που συνθέτουν σήμερα το Κυπριακό, τις επιπτώσεις ή τις προοπτικές από ένα ενδεχόμενο «ναι» ή ένα ενδεχόμενο «όχι».\nΕδώ θα ανοίξω μια παρένθεση για να τονίσω το εξής. Δυστυχώς στελέχη και βουλευτές του Κόμματος δεν κατόρθωσαν στις δημόσιες τοποθετήσεις τους να αποστασιοποιηθούν από τις προσωπικές τους απόψεις. Τοποθετούνταν μεταδίδοντας το χρώμα αυτών των απόψεων και μάλιστα ορισμένες φορές αυτό ήταν ιδιαίτερα εμφανές έως και απαράδεκτο όταν εμφανίζονταν σύντροφοι ως οι ακραιφνείς και μόνοι εκφραστές της κομματικής πολιτικής. Οι υπερβολές είτε προς το «όχι» είτε προς το «ναι» έδιναν λανθασμένη εικόνα και δεν βοηθούσαν το Κόμμα στην προσπάθειά του. Συνέβαλαν στην καλλιέργεια της σύγχυσης μέσα στον κόσμο της Αριστεράς και ευρύτερα στο λαό. Ο αρνητισμός που απέπνεαν πολλά δημοσιεύματα της «Χαραυγής» αλλά και η εμφανής τοποθέτηση υπέρ του «ναι» που έβγαινε από εκπομπές του ΑΣΤΡΑ επέτειναν τη σύγχυση. Αυτά τα φαινόμενα είναι ανεπίτρεπτα για ένα κόμμα όπως το δικό μας που συνέχιζε όλο αυτό τον καιρό να προβληματίζεται και να μοχθεί για να έχουμε ένα θετικό αποτέλεσμα.\nΕίναι όμως και κάτι άλλο που δεν μπορεί να περάσει απαρατήρητο. Στελέχη και μέλη του Κόμματος έπεσαν στην παγίδα της άκρατης προπαγάνδας ενός στείρου «όχι» που εκπέμπεται καθημερινά από πολλές κατευθύνσεις. Ένεκα αυτής της προπαγάνδας διαμόρφωσαν άποψη, αρνούμενοι ν’ ακούσουν τον όποιο προβληματισμό της ηγεσίας του Κόμματος. Παρουσιάστηκαν έτοιμοι, ακόμα και με την υποψία ότι πιθανό η ηγεσία του Κόμματος να κλείνει προς τη μια ή την άλλη άποψη, ν’ αφορίσουν με απαράδεχτους χαρακτηρισμούς και ορισμένοι πολύ «φανατικοί» να ζητήσουν και την κεφαλή μας επί πίνακι.\nΜια τέτοια συμπεριφορά είναι επιεικώς απαράδεχτη και εκτός του τρόπου λειτουργίας του Κόμματός μας. Υπεύθυνα για τη λήψη αποφάσεων είναι τα εκλελεγμένα όργανα του Κόμματος. Σ’ αυτήν την περίπτωση είναι η έκτακτη Παγκύπρια Συνδιάσκεψη στην οποία συμμετέχουν όλοι οι εκλελεγμένοι σύντροφοι και συντρόφισσες από τα κάτω μέχρι τα πάνω. Αυτή η Συνδιάσκεψη θα πάρει και την τελική απόφαση την οποία όλοι πρέπει να σεβαστούμε και να υλοποιήσουμε σκεφτόμενοι και την επόμενη μέρα. Ο τόπος θα έχει ανάγκη από ένα ισχυρό και ενωμένο ΑΚΕΛ ιδιαίτερα την επόμενη μέρα το άμεσο και το απώτερο μέλλον.\nΔεν μπορεί και δεν πρέπει οδηγούμενοι από το συναίσθημα να προκαλέσουμε ζημιά στο Κόμμα μας, γιατί αυτή η ζημιά θα αγγίξει σίγουρα και τον τόπο.\nΗ αντικειμενική, νηφάλια, επιστημονική ανάλυση του Σχεδίου Ανάν 5 που βρίσκεται σήμερα ενώπιον μας μάς οδηγεί στις πιο κάτω βασικές διαπιστώσεις:\n- Με το Σχέδιο Ανάν επανενώνεται η Κύπρος. Η Κυπριακή Δημοκρατία μετατρέπεται σε δικοινοτική, διζωνική ομοσπονδία υπό την ονομασία Ενωμένη Κυπριακή Δημοκρατία, με μία κυριαρχία, μία διεθνή προσωπικότητα και μία ιθαγένεια.\n- Τερματίζεται η κατοχή με τη σταδιακή αποχώρηση 39 και πλέον χιλιάδων στρατευμάτων.\n- Επιτυγχάνεται η σταδιακή επιστροφή 85 μέχρι 90 χιλιάδων προσφύγων υπό Ελληνοκυπριακή διοίκηση. Διασφαλίζεται σταδιακά το δικαίωμα επιστροφής υπό τ/κυπριακή διοίκηση μέσα, αλήθεια, από πολλές δυσκολίες και σκοπέλους.\n- Γενικά αποκαθίστανται έστω και σταδιακά τα ανθρώπινα δικαιώματα και βασικές ελευθερίες.\n- Προνοούνται αποτελεσματικοί μηχανισμοί ξεπεράσματος αδιεξόδων που δεν υπήρχαν στο Σύνταγμα του 1960.\n- Η μεταβατική περίοδος περιορίζεται σε 45 μόνο μέρες. Όλα τα όργανα του κράτους θα βρίσκονται σε ισχύ από την πρώτη στιγμή.\n- Θα περιοριστεί το ποσοστό ροής ανθρώπων από την Τουρκία στο 5% του πληθυσμού που θα έχει την εσωτερική ιθαγένεια της τ/κυπριακής συνιστώσας πολιτείας, για περίοδο 19 χρόνων ή μέχρι την ένταξη της Τουρκίας στην ΕΕ. Στη συνέχεια θα εφαρμόζεται ο ειδικός νόμος για την ιθαγένεια που απαγορεύει την αλλοίωση της δημογραφικής σύνθεσης του νησιού.\n- Θα υπάρχει μια Κεντρική Τράπεζα και το νόμισμα θα εξακολουθήσει να είναι η Κυπριακή Λίρα.\n- Διανοίγεται μακροπρόθεσμα η προοπτική πραγματικής επανένωσης και ειρηνικής συμβίωσης Ελληνοκυπρίων και Τουρκοκυπρίων.\nΤαυτόχρονα στις εκτιμήσεις μας δεν αποκρύβουμε ότι στο Σχέδιο εξακολουθούν να υπάρχουν και αρνητικές πτυχές όπως είναι:\n- Η μη ικανοποιητική ρύθμιση της πτυχής της ασφάλειας καθώς και η απουσία απτών εχέγγυων για την εφαρμογή της λύσης δημιουργεί αντικειμενικά αίσθημα ανασφάλειας.\n- Η παραμονή ενός αριθμού 60-70000 εποίκων.\n- Η παραμονή 6.000 στρατιωτών από Τουρκία και Ελλάδα μέχρι το 2011, 3.000 μέχρι το 2018 και, σε μόνιμη βάση, εκτός αν συναποφασίσουν διαφορετικά, 950 και 650 αντίστοιχα, μετά το 2018.\n- Η ύπαρξη μίας μόνιμης παρέκκλισης από το κοινοτικό κεκτημένο, εκείνης που προνοεί ότι η μόνιμη εγκατάσταση μη ομιλούντων την τουρκική στο τ/κυπριακό συνιστών κράτος δεν θα υπερβαίνει το 1/3 του τουρκόφωνου πληθυσμού.\nΔεν διαφεύγει της προσοχής μας ότι η πολυπλοκότητα πολλών διατάξεων της λύσης και οι ασάφειες που εξακολουθούν να υπάρχουν εγκυμονούν ορισμένους κινδύνους. Κατά συνέπεια απαιτείται πολλή καλή θέληση για να λειτουργήσει η προτεινόμενη λύση και μέχρι σήμερα δεν έχουμε απτά δείγματα αυτής της βούλησης από την πλευρά της Τουρκίας. Από την άλλη, όμως, πρέπει να ληφθεί σοβαρά υπόψη ότι η Κύπρος από την 1η του Μάη εντάσσεται στην Ευρωπαϊκή Ένωση, άρα το περιβάλλον της λύσης θα είναι ριζικά διαφορετικό από τα σημερινά δεδομένα. Δεν πρέπει επίσης να διαφεύγει της προσοχής μας πως δεν θα είναι προς το συμφέρον των ευρωπαϊκών φιλοδοξιών της Τουρκίας να δημιουργεί νέες εντάσεις στο νησί.\nΠάντοτε λέγαμε -και εμείς ως ΑΚΕΛ το εννοούσαμε- ότι η λύση του Κυπριακού θα είναι ένας οδυνηρός συμβιβασμός. Το στοιχείο της αδικίας και του συμβιβασμού, όχι μόνο με την τ/κ κοινότητα, υπάρχει έντονο και στο Σχέδιο Ανάν 5.\nΕίναι γι’ αυτό που κανείς από εμάς δεν επέστρεψε ενθουσιασμένος από την Ελβετία.\nΠρέπει να σας πληροφορήσω, συντρόφισσες και σύντροφοι, πως η ηγεσία του Κόμματος και ιδιαίτερα ο Γενικός Γραμματέας και Πρόεδρος της Βουλής κάναμε φοβερές προσπάθειες πριν φτάσουμε στην τελευταία φάση της διαδικασίας να πείσουμε όλους τους συνομιλητές μας να μας βοηθήσουν για να μπορέσουμε να βοηθήσουμε τους πολίτες να κατανοήσουν την ανάγκη αποδοχής ενός οδυνηρού συμβιβασμού.\nΖητούσαμε επίμονα να ικανοποιήσουν αιτήματά μας που έχουν σχέση με τη λειτουργικότητα αλλά και την ασφαλή εφαρμογή μιας λύσης. Ζητήσαμε να παραχωρηθεί κάτι που να μπορεί να ψηλαφίσει ο κόσμος. Είναι αλήθεια ότι ικανοποίησαν στον ένα ή τον άλλο βαθμό απαιτήσεις του Προέδρου με επίκεντρο τη λειτουργικότητα της εκτελεστικής εξουσίας και της οικονομίας.\nΕίναι όμως επίσης αλήθεια πως οι μεσολαβητές και τα Ηνωμένα Έθνη προσπάθησαν περισσότερο να βοηθήσουν τον κ. Ερντογάν γι’ αυτό και ικανοποίησαν αιτήματα της Τουρκίας και της τουρκοκυπριακής πλευράς, κάποια από τα οποία μπορούν να χαρακτηριστούν σημαντικά και κάποια με συμβολισμό.\nΕμείς κάνουμε μια νηφάλια και κατά το δυνατό αντικειμενική ανάλυση του Σχεδίου. Δυστυχώς αυτό δεν έγινε στην ίδια την κοινωνία. Οι θιασώτες του «όχι» εκμεταλλεύτηκαν το κενό που αντικειμενικά δημιουργούσε τόσο ο δικός μας προβληματισμός όσο και άλλων, για να παρουσιάσουν και μάλιστα με τα πιο μελανά χρώματα τις αρνητικές και μόνο πτυχές του Σχεδίου. Υπήρξε υπερβολή, διαστρέβλωση και παραπληροφόρηση. Το υπαρκτό αίσθημα ανασφάλειας, που οφείλεται στη μακρόχρονη παρουσία των κατοχικών στρατευμάτων και στην ντε φάκτο διχοτόμηση, έτυχε εκμετάλλευσης. Οι αντίπαλοι της ομοσπονδιακής λύσης με αφορμή τα αρνητικά στοιχεία του Σχεδίου Ανάν βρήκαν την ευκαιρία να στρέψουν τα πυρά τους ενάντια σε αυτήν τούτη τη λύση ομοσπονδίας. Οι εθνικιστές κάθε απόχρωσης βρήκαν την ευκαιρία να χύσουν ξανά το δηλητήριο του εθνικισμού-σοβινισμού. Όσοι αισθάνονται να βολεύονται με την παρούσα διχοτομική κατάσταση εξαπέλυσαν σταυροφορία κατά του Σχεδίου καπηλευόμενοι την Κυπριακή Δημοκρατία. Δημιουργήθηκε έτσι ένας παροξυσμός αρνητισμού στην ε/κυπριακή κοινωνία που δεν επιτρέπει τον νηφάλιο προβληματισμό και τη νηφάλια συζήτηση. Με τον πιο εύκολο τρόπο η διαφορετική άποψη χαρακτηρίζεται προδοσία.\nΑνεξάρτητα από τις προθέσεις του Προέδρου, το συναισθηματικά φορτισμένο διάγγελμά του, με πολλές από τις εκτιμήσεις του οποίου δεν συμφωνούμε, επιδείνωσε την κατάσταση.\nΩς ΑΚΕΛ συμμεριζόμαστε τις ανησυχίες και τους προβληματισμούς του απλού πολίτη, που έμαθε να ζει με μια σχετική σιγουριά και που φυσιολογικά διστάζει να αναλάβει το δημιουργικό ρίσκο που προϋποθέτει μια λύση. Ο απλός πολίτης επιθυμεί τη λύση Κυπριακού, αλλά δικαιολογημένα θα ήθελε να έχει κάποιες αξιόπιστες διαβεβαιώσεις ότι η υλοποίηση της λύσης δεν θα εξαρτάται από την καλή θέληση και μόνο της Τουρκίας.\nΚατανοούμε λοιπόν τους προβληματισμούς των πολιτών. Δεν μπορούμε όμως να δείξουμε την παραμικρή κατανόηση προς τους εθνικιστικούς Π αντιομοσπονδιακούς κύκλους που με τον παροξυσμό τους απειλούν να οδηγήσουν τον τόπο σε περιπέτειες.\nΠρόταση Ολομέλειας της Κεντρικής Επιτροπής του ΑΚΕΛ\nΌλα όσα περιέγραψα πιο πάνω μας προβλημάτισαν πάρα πολύ τις τελευταίες μέρες στα Σώματα του Κόμματος. Είναι προφανές ότι το κλίμα που επικρατεί, έστω και αν το ΑΚΕΛ ταχθεί υπέρ του «ναι», δεν πρόκειται να αναστραφεί μέχρι την ημέρα του δημοψηφίσματος. Εμείς δεν επιδιώκουμε ένα «ηχηρό όχι» στο δημοψήφισμα γιατί ένα τέτοιο «όχι» θα έχει σοβαρές επιπτώσεις. Μεταξύ άλλων θα οδηγήσει στην απόρριψη του Σχεδίου Ανάν ακόμα και ως βάση για διαπραγμάτευση.\nΤο ΑΚΕΛ δεν συμμερίζεται την άποψη ότι η παρούσα είναι τελευταία ευκαιρία για επίλυση του Κυπριακού. Αφ’ ετέρου όμως, μετά από ένα καινούργιο αδιέξοδο -για το οποίο σίγουρα θα καταλογισθούν ευθύνες στην ε/κυπριακή πλευρά, ενώ η Τουρκία και η τ/κυπριακή πλευρά ενδεχόμενα θα εισπράξουν επαίνους- θα υπάρξουν αναπόφευκτα αρνητικές επιπτώσεις, που δεν πρέπει να υποτιμούμε.\nΕχοντας υπόψη όλα αυτά, η Ολομέλεια της Κεντρικής Επιτροπής του ΑΚΕΛ, που συνήλθε στις 9 και 10 Απριλίου 2004, ύστερα από ενδελεχή συζήτηση, διαμόρφωσε την εξής πρόταση προς την Παγκύπρια Συνδιάσκεψη του Κόμματος.\n1. Το ΑΚΕΛ ως κόμμα σοβαρό, το οποίο θέλει να τιμά την ιστορία και τους αγώνες του, υποσχέθηκε στον κυπριακό λαό ότι θα ενδιατρίψει με σοβαρότητα, υπευθυνότητα, ψυχραιμία και σε βάθος στις εξελίξεις που αφορούν τη λύση του κυπριακού προβλήματος.\n2. Το ΑΚΕΛ έχει λάβει σοβαρότατα υπόψη τα ισοζύγια δυνάμεων διεθνώς, το διεθνή παράγοντα και τις απόψεις του, ιδιαίτερα τις απόψεις των χωρών μελών της Ευρωπαϊκής Ένωσης, περιλαμβανομένης και της Ελλάδας.\n3. Έχει ενδιατρίψει σε βάθος στην κατάσταση που επικρατεί στο εσωτερικό μέτωπο και στη διάσπαση που το χαρακτηρίζει, την ώρα που επιβάλλεται η μεγαλύτερη συναίνεση και ενότητα.\n4. Πρώτιστα, όμως, το ΑΚΕΛ έχει λάβει σοβαρότατα υπόψη το λαό και τους εργαζόμενους, Ε/κύπριους και Τ/κύπριους, από τον οποίο προέρχεται και αποκλειστικά υπηρετεί.\n5. Λήφθηκαν επίσης υπόψη τα αισθήματα ανασφάλειας τα οποία διακατέχουν την πλειοψηφία των Ε/κύπριων συμπατριωτών μας, είτε αυτά προέρχονται από τη μακρόχρονη παρουσία των κατοχικών στρατευμάτων και την ντε φάκτο διχοτόμηση είτε αυτά καλλιεργούνται από ορισμένους κύκλους.\n6. Λήφθηκε υπόψη το γεγονός ότι το Σχέδιο Ανάν παρουσιάστηκε τον τελευταίο καιρό μπροστά στο λαό με υπογραμμισμένα τα αρνητικά του στοιχεία και υποβαθμισμένα τα θετικά του στοιχεία.\n7. Το ΑΚΕΛ έχει εμπεδώσει στη συνείδηση του λαού, με τη ζωή και τη δράση του την αντίληψη ότι τάσσεται υπέρ μιας συμβιβαστικής λύσης που ποτέ δεν απέκρυψε ότι θα είναι οδυνηρή, ως αποτέλεσμα του φασιστικού πραξικοπήματος και της τουρκικής εισβολής, που ακολούθησε.\n8. Σήμερα το Κόμμα μας βρίσκεται μπροστά σε ένα Σχέδιο που τα θετικά του στοιχεία με την πιθανή αποδοχή του θα μπορούσαν, παρά τους κινδύνους, να δημιουργήσουν ελπιδοφόρα προοπτική για ειρηνική συμβίωση Ε/κυπρίων και Τ/κυπρίων. Το ΑΚΕΛ δεν συμμερίζεται εκτιμήσεις του Προέδρου της Δημοκρατίας σχετικά με πρόνοιες του Σχεδίου Ανάν και ιδιαίτερα με την εκτίμηση ότι αυτό «δεν καταλύει την ντε φάκτο διχοτόμηση, αλλά αντίθετα τη νομιμοποιεί και την εμβαθύνει». Η ηγεσία του Κόμματος θα αναπτύξει διάλογο με τον Πρόεδρο σ’ αυτά τα ζητήματα στα πλαίσια της συνεργασίας μας.\n9. Η Κ.Ε. διαπιστώνει πως η κατάσταση που δημιουργήθηκε στο εσωτερικό μέτωπο οδηγεί στην απόρριψη του Σχεδίου, ακόμα και ως βάση για διαπραγμάτευση, πράγμα που ενισχύει τον εθνικισμό-σοβινισμό και μειώνει τις δυνατότητες βελτίωσης του Σχεδίου κυρίως στα θέματα που άπτονται της ασφάλειας και της σιγουριάς στην εφαρμογή του.\n10. Συνυπολογίζοντας όλα τα αντικειμενικά δεδομένα που είναι σήμερα μπροστά μας, το ΑΚΕΛ καλεί τα Ηνωμένα Έθνη και το διεθνή παράγοντα να προχωρήσουν στην αναβολή των δημοψηφισμάτων για μερικούς μήνες ώστε να προηγηθεί η δυνατότητα αντικειμενικής παρουσίασης του Σχεδίου στο λαό, να δοθεί η δυνατότητα διαπραγμάτευσης στη βάση που αναφέραμε πιο πάνω και κάλυψης των κενών που υπάρχουν, έτσι που να καταστεί δυνατή η έγκριση του από τη μεγάλη πλειοψηφία του λαού, Ε/κυπρίων και Τ/κυπρίων.\n11. Σε αντίθετη περίπτωση το ΑΚΕΛ θα είναι υποχρεωμένο να μην υποστηρίξει την έγκριση του Σχεδίου Ανάν στο δημοψήφισμα.\n12. Η Κεντρική Επιτροπή του ΑΚΕΛ καλεί τους Τ/κύπριους συμπατριώτες μας να επιδείξουν κατανόηση απέναντι στις ανησυχίες και τους προβληματισμούς των Ε/κυπρίων, να συνεχίσουν να εμπιστεύονται το ΑΚΕΛ και να συνεχίσουμε από κοινού τον αγώνα για επανένωση της πατρίδας μας.\nΗ αναβολή που ζητούμε δεν στοχεύει στον ενταφιασμό του Σχεδίου Ανάν. Θέλουμε να δοθεί ευκαιρία ενός νηφάλιου διαλόγου γύρω από Σχέδιο Ανάν ώστε να μπορέσουμε να εξηγήσουμε στο λαό αντικειμενικά το περιεχόμενό του χωρίς δαιμονοποιήσεις και χωρίς ωραιοποιήσεις.\nΖητούμε την αναβολή ώστε να αξιοποιηθεί ο χρόνος για να διορθωθούν κάποιες λανθασμένες πρόνοιες που προκαλούν λειτουργικά προβλήματα έτσι που η επόμενη των δημοψηφισμάτων να μας βρει ακόμα πιο έτοιμους για τη λύση.\nΤέλος, ζητούμε την αναβολή ώστε να αξιοποιηθεί ο χρόνος για μια διαπραγμάτευση που φυσικά δεν θα οδηγήσει σε ένα άλλο Σχέδιο αλλά τουλάχιστο θα δώσει διασφαλίσεις ότι η εφαρμογή του Σχεδίου θα προχωρήσει έτσι όπως προβλέπεται στο ίδιο το Σχέδιο. Υπάρχει η ανάγκη αυτών των διασφαλίσεων για να διασκεδαστούν οι δικαιολογημένες ανησυχίες και επιφυλάξεις που οδηγούν σήμερα αρκετό κόσμο στην άρνηση.\nΑνανεώνουμε σήμερα την έκκλησή μας προς τον ΟΗΕ και τον διεθνή παράγοντα. Εάν ο στόχος τους είναι πραγματικά η επίλυση του Κυπριακού στη βάση του Σχεδίου Ανάν και όχι απλώς η επίρριψη ευθυνών ή η διευκόλυνση της ευρωπαϊκής προοπτικής της Τουρκίας, πρέπει και εκείνοι, όπως και εμείς, να έχουν ως στόχο ένα «ναι» και από τις δύο κοινότητες. Ας εργαστούν για να δημιουργηθεί η ευκαιρία αυτού του «ναι» και στις δυο κοινότητες.\nΘέλω να σας διαβεβαιώσω ότι η πρόταση της Κεντρικής Επιτροπής δεν έπεσε στο κενό. Αντίθετα έχει δημιουργήσει κινητικότητα. Τόσο η Γραμματεία των Ηνωμένων Εθνών όσο και πολλοί άλλοι στο διεθνή χώρο δεν απορρίπτουν την εισήγησή μας. Βολιδοσκοπούν και διαβουλεύονται με όλους τους ενδιαφερόμενους για τις δυνατότητες εφαρμογής της.\nΑπό το βήμα της έκτακτης παγκύπριας συνδιάσκεψης του ΑΚΕΛ απευθύνουμε θερμό συναγωνιστικό χαιρετισμό προς τους συμπατριώτες μας Τ/κυπρίους μαζί με την εκτίμησή μας για την πάλη που διεξάγουν για λύση και ένταξη στην Ε.Ε. Θέλουμε να τους διαβεβαιώσουμε ότι το ΑΚΕΛ θα παραμείνει πάντα στην πρώτη γραμμή του αγώνα για επίλυση του Κυπριακού και για επαναπροσέγγιση. Ταυτόχρονα ζητούμε να δείξουν κατανόηση προς τις ανησυχίες και προβληματισμούς μας. Είναι και προς το δικό τους συμφέρον να υπάρξουν διασφαλίσεις που να μας επιτρέπουν να υλοποιήσουμε κατά τον πιο ομαλό τρόπο μια λύση που αφ’ εαυτής θα είναι δύσκολη. Δεν παραβλέπουμε το γεγονός ότι σε τελική ανάλυση εμείς, ο κυπριακός λαός, είμαστε η εγγύηση της λύσης. Αυτό όμως δεν μας εμποδίζει να κατοχυρώσουμε όσο μπορούμε περισσότερο τις προϋποθέσεις της λύσης για να αρχίσουμε την κοινή μας ζωή με τα καλύτερα δυνατά δεδομένα.\nΣτο δικό μας «ραντεβού» με την ιστορία απαντούμε «παρών«. Κοιτάζουμε κατάματα τον κυπριακό λαό, Ε/κυπρίους και Τ/κυπρίους. Δεν έχουμε τίποτε για το οποίο να ντρεπόμαστε. Αντίθετα σήμερα, 63 χρόνια από την ίδρυση του τιμημένου ΑΚΕΛ, αισθανόμαστε υπερηφάνεια για το Κόμμα μας, τους αγώνες του, για τις θυσίες που έδωσε. Είμαι σίγουρος πως ύστερα από γόνιμο, συντροφικό, ακελικό διάλογο θα πάρουμε τις καλύτερες δυνατές αποφάσεις για την Κύπρο μας και το λαό μας, για το Κόμμα μας και το μεγάλο Λαϊκό Κίνημα.